title: Vec C-370/15: Návrh na začatie prejudiciálneho konania, ktorý podal Tribunal Supremo (Španielsko) 13. júla 2015 – Solvay Solutions España S.L./Administración del Estado

text:
               21.9.2015

               SK

               Úradný vestník Európskej únie

               C 311/37

         Návrh na začatie prejudiciálneho konania, ktorý podal Tribunal Supremo (Španielsko) 13. júla 2015 – Solvay Solutions España S.L./Administración del Estado
   (Vec C-370/15)
   (2015/C 311/42)
   Jazyk konania: španielčina

      Vnútroštátny súd, ktorý podal návrh na začatie prejudiciálneho konania

   Tribunal Supremo

      Účastníci konania pred vnútroštátnym súdom

      Žalobkyňa: Solvay Solutions España S.L.

      Žalovaná: Administración del Estado

      Prejudiciálne otázky

               1.

               Je rozhodnutie [2013/448/EÚ] (1) v rozpore s článkom 296 Zmluvy o fungovaní Európskej únie a s článkom 41 Charty základných práv (2), v rozsahu, v akom bol korekčný faktor stanovený prostredníctvom mechanizmu, ktorý v rozpore s povinnosťou odôvodnenia nedovoľuje prevádzkovateľom dotknutých zariadení oboznámiť sa s údajmi, výpočtami a kritériami zohľadnenými pri jeho prijímaní?

               2.

               Je rozhodnutie 2013/448/EÚ, ktoré daným spôsobom konkretizuje a určuje maximálny limit emisií priemyselného odvetvia a medziodvetvový korekčný faktor, ktoré sú stanovené v článku 10a ods. 5 smernice 2003/87/ES (3) a v článku 15 rozhodnutia 2011/278/EÚ (4), v rozpore s článkom 10a ods. 1 a článkom 23 ods. 3 uvedenej smernice z roku 2003, keďže nebolo vypracované v súlade s regulačným postupom s kontrolou, ktorý upravovalo rozhodnutie 1999/468/ES (5)?

               3.

               S prihliadnutím na to, že rozhodnutie 2013/448/EÚ a/alebo článok 15 rozhodnutia 2011/278/EÚ vytvárajú asymetriu medzi:

                           —

                           základom na výpočet upraveným v článku 10a ods. 5 písm. a) a b) [smernice 2003/87/ES], keďže do týchto základov nezahŕňajú emisie z výroby elektrickej energie súvisiace so spaľovaním odpadových plynov a z kombinovanej výroby tepla, ktoré sa uskutočňujú v zariadeniach zaradených do prílohy I citovanej smernice,

                           —

                           a kritériami stanovenými v článku 10a ods. 1 a 4 uvedenej smernice pre bezodplatné prideľovanie emisných kvót, ktoré zahŕňa túto kategóriu emisií:

                                       a)

                                       Je rozhodnutie 2013/448/EÚ a/alebo článok 15 rozhodnutia 2011/278/EÚ v rozpore s článkom 10a ods. 5 v spojení s článkom 3 písm. u) a tretím pododsekom in fine citovaného článku 10a ods. 1 smernice 2003/87/ES, pokiaľ sa v nich uvádza, že emisie vyprodukované spaľovaním odpadových plynov alebo výrobou tepla v zariadeniach, ktoré vyrábajú elektrickú energiu, zaradených do prílohy I uvedenej smernice, sú v každom prípade emisiami „výrobcov elektrickej energie“ na účely určenia maximálneho limitu emisií pre priemyselné odvetvie, a preto musia byť vylúčené z tohto výpočtu?

                                       b)

                                       Aj v prípade zápornej odpovede na predchádzajúcu otázku, je rozhodnutie 2013/448/EÚ a/alebo článok 15 rozhodnutia 2011/278/EÚ v rozpore s článkom 10a ods. 5 smernice 2003/87/ES a/alebo s cieľmi tejto smernice, pokiaľ vylučujú zo základu na výpočet maximálneho limitu priemyselných emisií, ktorý upravuje uvedené ustanovenie, emisie z výroby elektrickej energie z odpadových plynov a z kombinovanej výroby tepla vyprodukované v zariadeniach zaradených do prílohy I citovanej smernice, ktorým však možno bezodplatne prideliť emisné kvóty v súlade s článkom 10a ods. 1 až 4 tej istej smernice?

               4.

               Je rozhodnutie Komisie [2013/448/EÚ] a prípadne rozhodnutie 2011/278/EÚ, ktoré sa vykonáva uvedeným rozhodnutím, v rozpore s článkom 10a [ods.] 12 smernice, pokiaľ rozširuje medziodvetvový korekčný faktor na odvetvia vymedzené v rozhodnutí Komisie 2010/2/EÚ (6) (teraz rozhodnutie 2014/746/EÚ (7)) ako odvetvia, ktoré čelia vysokému riziku úniku uhlíka, s následným znížením bezodplatne pridelených emisných kvót?

               5.

               Je rozhodnutie [2013/448/EÚ] v rozpore s článkom 10a ods. 5 smernice 2003/87/ES v rozsahu, v akom Európska komisia pri určovaní overených emisií vyprodukovaných v období rokov 2005 až 2007, ktoré sú uvedené v písmenách a) a b) uvedeného odseku:

                           a)

                           nezohľadnila emisie, ktoré neboli uvedené v nezávislom registri transakcií Spoločenstva, aj keď išlo o emisie, ktorých registrácia v posudzovanom období nebola povinná,

                           b)

                           v rámci možností extrapolovala relevantné údaje z overených emisií z rokov nasledujúcich po roku 2008 tak, že uplatnila faktor 1,74 % opačným smerom,

                           c)

                           vylúčila všetky emisie zo zariadení zatvorených pred 30. júnom 2011?

      (1)  Rozhodnutie Komisie 2013/448/EÚ z 5. septembra 2013 o vnútroštátnych vykonávacích opatreniach na prechodné bezodplatné pridelenie emisných kvót skleníkových plynov v súlade s článkom 11 ods. 3 smernice Európskeho parlamentu a Rady 2003/87/ES (Ú. v. EÚ L 240, s. 27).

      (2)  Ú. v. ES C 364, s. 1.

      (3)  Smernica 2003/87/ES Európskeho parlamentu a Rady z 13. októbra 2003, o vytvorení systému obchodovania s emisnými kvótami skleníkových plynov v spoločenstve, a ktorou sa mení a dopĺňa smernica Rady 96/61/ES (Ú. v. EÚ L 275, s. 32; Mim. vyd. 15/007, s. 631).

      (4)  Rozhodnutie Komisie 2011/278/EÚ z 27. apríla 2011, ktorým sa ustanovujú prechodné pravidlá harmonizácie bezodplatného prideľovania emisných kvót podľa článku 10a smernice Európskeho parlamentu a Rady 2003/87/ES, platné v celej Únii (Ú. v. EÚ L 130, s. 1).

      (5)  Rozhodnutie Rady 1999/468/ES z 28. júna 1999, ktorým sa ustanovujú postupy pre výkon vykonávacích právomocí prenesených na Komisiu (Ú. v. ES L 184, s. 23; Mim. vyd. 01/003, s. 124).

      (6)  Rozhodnutie Komisie 2010/2/EÚ z 24. decembra 2009, ktorým sa podľa smernice Európskeho parlamentu a Rady 2003/87/ES určuje zoznam odvetví a pododvetví, ktoré sa považujú za odvetvia a pododvetvia, ktoré čelia vysokému riziku úniku uhlíka (Ú. v. EÚ L 1, s. 10).

      (7)  Ú. v. EÚ L 308, s. 114.


title: Vec C-205/05: Návrh na začatie prejudiciálneho konania podaný rozhodnutím tribunal des affaires de sécurité sociale de Longwy zo 14. apríla 2005, ktorý súvisí s konaním: Fabien Nemec proti Caisse Régionale d'Assurance Maladie du Nord-Est

text:
               23.7.2005

               SK

               Úradný vestník Európskej únie

               C 182/30

         Návrh na začatie prejudiciálneho konania podaný rozhodnutím tribunal des affaires de sécurité sociale de Longwy zo 14. apríla 2005, ktorý súvisí s konaním: Fabien Nemec proti Caisse Régionale d'Assurance Maladie du Nord-Est
   (Vec C-205/05)
   (2005/C 182/52)
   Jazyk konania: francúzština
   Tribunal des affaires de sécurité sociale de Longwy podal rozhodnutím zo 14. apríla 2005 na Súdny dvor Európskych spoločenstiev návrh na začatie prejudiciálneho konania podľa článku 234 ES, ktorý súvisí s konaním: Fabien Nemec proti Caisse Régionale d'Assurance Maladie du Nord-Est a bol doručený kancelárii Súdneho dvora 11. mája 2005.
   Tribunal des affaires de sécurité social de Longwy žiada Súdny dvor, aby rozhodol o nasledujúcej otázke:
   Tým, že odmietol zohľadniť mzdy, ktoré v Belgicku získal p. Nemec, pri výpočte prídavku pre pracovníkov pracujúcich s azbestom, ktorý mu bol priznaný za uplatnenia článku 41 zákona č. 98-1194 z 23. decembra 1998 z dôvodu článku 2 vykonávacieho dekrétu k zákonu č. 99-247 z 29. marca 1999 a obežníku 2SS/4B/99 č. 332 z 9. júna 1999, z dôvodu že z tejto mzdy neboli platené príspevky poistného podľa článku L 242-1 francúzskeho zákonníka sociálneho zabezpečenia, prijal C. R. A. M. rozhodnutie spôsobujúce menovanému ujmu, ktoré predstavuje prekážku voľnému pohybu uvedenému v článku 39 Zmluvy, ktoré je porušením nariadenia ES č. 883/2004 (1) alebo porušením článku 15 nariadenia ES č. 574/72 (2)?

      (1)  Nariadenie (ES) Európskeho parlamentu a Rady 883/2004 z 29. apríla 2004 o koordinácii systémov sociálneho zabezpečenia (Ú. v. EÚ L 166, s. 1).

      (2)  Nariadenie Rady (EHS) č. 574/72 z 21. marca 1972, ktorým sa stanovuje postup pri vykonávaní nariadenia (EHS) č. 1408/71 o uplatňovaní systémov sociálneho zabezpečenia na zamestnancov a ich rodiny, ktorí sa pohybujú v rámci spoločenstva (Ú. v. ES L 74, s. 1).


title: Vec C-110/17: Žaloba podaná 3. marca 2017 – Európska komisia/Belgické kráľovstvo

text:
               18.4.2017

               SK

               Úradný vestník Európskej únie

               C 121/19

         Žaloba podaná 3. marca 2017 – Európska komisia/Belgické kráľovstvo
   (Vec C-110/17)
   (2017/C 121/27)
   Jazyk konania: francúzština

      Účastníci konania

      Žalobkyňa: Európska komisia (v zastúpení: W. Roels a N. Gossement, splnomocnení zástupcovia)

      Žalovaný: Belgické kráľovstvo

      Návrhy žalobkyne

   Európska komisia navrhuje, aby Súdny dvor:

               —

               určil, že zachovaním ustanovení podľa ktorých pri odhade príjmov súvisiacich s nehnuteľnosťami neprenajatými alebo prenajatými, či už fyzickým osobám, ktoré ich nepoužívajú na podnikanie, alebo právnickým osobám, ktoré ich poskytujú fyzickým osobám na súkromné účely, sa zdaniteľný základ vypočíta od katastrálnej hodnoty, pokiaľ ide o nehnuteľnosti nachádzajúce sa na štátnom území, a zo skutočnej hodnoty prenájmu, pokiaľ ide o nehnuteľnosti nachádzajúce sa v cudzine, Belgické kráľovstvo porušilo povinnosti, ktoré mu vznikajú podľa článku 63 Zmluvy o fungovaní Európskej únie a článku 40 Dohody o európskom hospodárskom priestore, a

               —

               zaviazal Belgické kráľovstvo na náhradu trov konania.

      Žalobné dôvody a hlavné tvrdenia

   Komisia zastáva názor, že Belgicko porušilo povinnosti, ktoré mu vznikajú podľa článkov 63 ZFEÚ a 40 EHP.
   Hoci uvádza, že Belgicko sa usilovalo ukončiť nesplnenie povinnosti, Komisia zastáva názor, že existencia nesplnenia povinnosti je preukázaná k dátumu uplynutia dvojmesačnej lehoty stanovenej v odôvodnenom stanovisku, teda 26. marca 2012.


title: Vec T-331/13: Uznesenie Všeobecného súdu zo  16. októbra 2014 – Nikolaou/Komisia a ECB ( „Žaloba o neplatnosť — Program podpory pre stabilitu Cypru — Vyhlásenie Eurogroup týkajúce sa reštrukturalizácie bankového sektora na Cypre — Nesprávne označenie žalovaného v žalobe — Neprípustnosť“ )

text:
               15.12.2014

               SK

               Úradný vestník Európskej únie

               C 448/24

         Uznesenie Všeobecného súdu zo 16. októbra 2014 – Nikolaou/Komisia a ECB
   (Vec T-331/13) (1)

   ((„Žaloba o neplatnosť - Program podpory pre stabilitu Cypru - Vyhlásenie Eurogroup týkajúce sa reštrukturalizácie bankového sektora na Cypre - Nesprávne označenie žalovaného v žalobe - Neprípustnosť“))
   (2014/C 448/32)
   Jazyk konania: gréčtina

      Účastníci konania

      Žalobca: Marinos Nikolaou (Strovolos, Cyprus) (v zastúpení: E. Efstathiou, K. Efstathiou a K. Liasidou, avocats)

      Žalované: Európska komisia (v zastúpení: B. Smulders, J.-P. Keppenne a M. Konstantinidis, splnomocnení zástupcovia) a Európska centrálna banka (ECB) (v zastúpení: A. Sáinz de Vicuña Barroso, N. Lenihan a F. Athanasiou, splnomocnení zástupcovia, za právnej pomoci W. Bussian, W. Devroe a D. Arts, avocats)

      Predmet veci

   Návrh na zrušenie vyhlásenia Eurogroup z 25. marca 2013 týkajúceho sa najmä reštrukturalizácie bankového sektora na Cypre

      Výrok

               1.

               Žaloba sa zamieta ako neprípustná.

               2.

               Marinos Nikolaou znáša svoje vlastné trovy konania a je povinný nahradiť trovy konania, ktoré vynaložili Európska komisia a Európska centrálna banka (ECB).

      (1)  Ú. v. EÚ C 252, 31.8.2013.


title: Vec T-300/17: Žaloba podaná 17. mája 2017 – Sata/EUIPO – Zhejiang Rongpeng Air Tools (3000)

text:
               17.7.2017

               SK

               Úradný vestník Európskej únie

               C 231/44

         Žaloba podaná 17. mája 2017 – Sata/EUIPO – Zhejiang Rongpeng Air Tools (3000)
   (Vec T-300/17)
   (2017/C 231/55)
   Jazyk, v ktorom bola podaná žaloba: nemčina

      Účastníci konania

      Žalobkyňa: Sata GmbH & Co. KG (Kornwestheim, Nemecko) (v zastúpení: M.-C. Simon, Rechtsanwältin)

      Žalovaný: Úrad Európskej únie pre duševné vlastníctvo (EUIPO)

      Ďalší účastník konania pred odvolacím senátom: Zhejiang Rongpeng Air Tools Co. Ltd (Pengjie Town, Čína)

      Údaje týkajúce sa konania pred EUIPO

      Majiteľ spornej ochrannej známky: žalobkyňa.

      Dotknutá sporná ochranná známka: označenie „3000“, ochranná známka Európskej únie č. 12 511 119.

      Konanie pred EUIPO: konanie o vyhlásení neplatnosti.

      Napadnuté rozhodnutie: rozhodnutie štvrtého odvolacieho senátu EUIPO z 8. marca 2017 vo veci R 653/2016-4.

      Návrhy

   Žalobkyňa navrhuje, aby Všeobecný súd:

               —

               zrušil napadnuté rozhodnutie,

               —

               uložil EUIPO povinnosť nahradiť trovy konania,

               —

               uložil ďalšiemu účastníkovi konania v prípade jeho vstupu do konania povinnosť nahradiť trovy konania.

      Uvádzané žalobné dôvody

               —

               porušenie článku 75 nariadenia č. 207/2009,

               —

               porušenie článku 7 ods. 1 písm. c) nariadenia č. 207/2009,

               —

               porušenie článku 7 ods. 1 písm. b) nariadenia č. 207/2009,

               —

               porušenie zásady rovnosti zaobchádzania a zásady riadnej správy vecí verejných.


title: Vec F-73/07: Rozsudok Súdu pre verejnú službu (tretia komora) zo 16. apríla 2008 – Doktor/Rada (Verejná služba — Úradníci — Prijímanie — Prepustenie po uplynutí skúšobnej doby)

text:
               21.6.2008

               SK

               Úradný vestník Európskej únie

               C 158/24

         Rozsudok Súdu pre verejnú službu (tretia komora) zo 16. apríla 2008 – Doktor/Rada
   (Vec F-73/07)
   (Verejná služba - Úradníci - Prijímanie - Prepustenie po uplynutí skúšobnej doby)
   (2008/C 158/42)
   Jazyk konania: francúzština
   Účastníci konania

      Žalobca: Frantisek Doktor (Bratislava, Slovensko) (v zastúpení: S. Rodrigues, R. Albelice a C. Bernard-Glanz, advokáti)

      Žalovaná: Rada Európskej únie (v zastúpení: M. Arpio Santacruz a M. Simm, splnomocnení zástupcovia)
   Predmet veci
   Na jednej strane zrušenie rozhodnutia menovacieho orgánu Rady z októbra 2006 o prepustení žalobcu po uplynutí skúšobnej doby a na druhej strane návrh na náhradu škody
   Výrok rozsudku

               1.

               Žaloba sa zamieta.

               2.

               Každý účastník konania znáša svoje vlastné trovy konania.


title: Vec C-387/05: Rozsudok Súdneho dvora (veľká komora) z  15. decembra 2009 — Európska komisia/Talianska republika (Nesplnenie povinnosti členským štátom — Dovoz materiálu s dvojakým použitím, civilným a vojenským, oslobodený od cla)

text:
               27.2.2010

               SK

               Úradný vestník Európskej únie

               C 51/4

         Rozsudok Súdneho dvora (veľká komora) z 15. decembra 2009 — Európska komisia/Talianska republika
   (Vec C-387/05) (1)

   (Nesplnenie povinnosti členským štátom - Dovoz materiálu s dvojakým použitím, civilným a vojenským, oslobodený od cla)
   2010/C 51/05
   Jazyk konania: taliančina

      Účastníci konania

      Žalobkyňa: Európska komisia (v zastúpení: G. Wilms, L. Visaggio a C. Cattabriga, splnomocnení zástupcovia)

      Žalovaná: Talianska republika (v zastúpení: I. M. Braguglia, splnomocnený zástupca, G. De Bellis, avvocato dello Stato)

      Vedľajší účastníci, ktorí v konaní podporujú žalovanú: Dánske kráľovstvo (v zastúpení: J. Bering Liisberg, splnomocnený zástupca), Helénska republika (v zastúpení: E.-M. Mamouna, A. Samoni-Rantou a K. Boskovits, splnomocnení zástupcovia), Portugalská republika (v zastúpení: C. Guerra Santos, L. Inez Fernandes a J. Gomes, splnomocnení zástupcovia), Fínska republika (v zastúpení: A. Guimaraes-Purokoski, splnomocnená zástupkyňa)

      Predmet veci

   Nesplnenie povinnosti členským štátom — Porušenie článku 26 ES a rôznych ustanovení colných právnych predpisov [článku 20 nariadenia Rady (ES) č. 2913/92 z 12. októbra 1992, ktorým sa ustanovuje Colný kódex spoločenstva (Ú. v. ES L 302, s. 1; Mim. vyd. 02/004, s. 307), článkov 2, 9, 10 a 17 ods. 1 nariadenia Rady (EHS, Euratom) č. 1552/89 z 29. mája 1989, ktorým sa vykonáva rozhodnutie 88/376/EHS, Euratom o systéme vlastných zdrojov Spoločenstiev [neoficiálny preklad] (Ú. v. ES L 155, s. 1)] a príslušných ustanovení nariadenia Rady (ES, Euratom) č. 1150/2000 (Ú. v. ES L 130, s. 1; Mim. vyd. 01/003, s. 169) — Dovoz materiálu s vojenským a civilným použitím, oslobodený od cla — Odmietnutie vypočítať sumy, ktoré mali byť vybraté a sprístupnené vlastným zdrojom Spoločenstiev

      Výrok rozsudku

               1.

               Talianska republika si tým, že oslobodila v období od 1. januára 1999 do 31. decembra 2002 dovoz vojenského materiálu na civilné a vojenské účely od cla, a tým, že odmietla vypočítať, priznať a sprístupniť Komisii Európskych spoločenstiev vlastné zdroje nevybraté z dôvodu tohto oslobodenia, ako aj tým, že odmietla zaplatiť úroky z omeškania, ktoré jej vznikli po tom, čo nesprístupnila Komisii Európskych spoločenstiev tieto vlastné zdroje v stanovenej lehote, nesplnila povinnosti, ktoré jej vyplývali jednak z článku 26 ES, článku 20 nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex spoločenstva, a v dôsledku toho zo Spoločného colného sadzobníka, a jednak z článkov 2, 9, 10 a článku 17 ods. 1 nariadenia Rady (EHS, Euratom) č. 1552/89 z 29. mája 1989, ktorým sa vykonáva rozhodnutie 88/376/EHS, Euratom o systéme vlastných zdrojov Spoločenstiev, zmenené a doplnené nariadením Rady (ES, Euratom) č. 1355/96 z 8. júla 1996, a z tých istých článkov nariadenia Rady (ES, Euratom) č. 1150/2000 z 22. mája 2000, ktorým sa vykonáva rozhodnutie 94/728/ES, Euratom o systéme vlastných zdrojov spoločenstiev.

               2.

               Talianska republika je povinná nahradiť trovy konania.

               3.

               Dánske kráľovstvo, Helénska republika, Portugalská republika a Fínska republika znášajú svoje vlastné trovy konania.

      (1)  Ú. v. EÚ C 22, 28.1.2006.


title: Vec C-79/15 P: Odvolanie podané 20. februára 2015: Rada Európskej únie proti rozsudku Všeobecného súdu (druhá komora) zo 17. decembra 2014 vo veci T-400/10, Hamas/Rada

text:
               4.5.2015

               SK

               Úradný vestník Európskej únie

               C 146/17

         Odvolanie podané 20. februára 2015: Rada Európskej únie proti rozsudku Všeobecného súdu (druhá komora) zo 17. decembra 2014 vo veci T-400/10, Hamas/Rada
   (Vec C-79/15 P)
   (2015/C 146/25)
   Jazyk konania: francúzština

      Účastníci konania

      Odvolateľka: Rada Európskej únie (v zastúpení: B. Driessen, G. Étienne, splnomocnení zástupcovia)

      Ďalší účastníci konania: Hamas, Európska komisia

      Návrhy odvolateľky

               —

               Zrušiť rozsudok Všeobecného súdu vo veci T-400/10,

               —

               s konečnou platnosťou rozhodnúť o otázkach, ktoré sú predmetom tohto odvolania, a

               —

               žalobcovi vo veci T-400/10 uložiť povinnosť nahradiť trovy konania, ktoré vznikli Rade v prvostupňovom konaní a v tomto odvolacom konaní

      Odvolacie dôvody a hlavné tvrdenia

   Na podporu svojho odvolania odvolateľka uvádza nasledujúce dôvody.
   Po prvé, odvolateľka zastáva názor, že Všeobecný súd sa dopustil nesprávneho právneho posúdenia pri svojom posúdení toho, ako Rada používa informácie týkajúce sa verejnej oblasti na účely pravidelného preskúmania prijatých opatrení.
   Po druhé, odvolateľka vytýka, že Všeobecný súd sa dopustil nesprávneho právneho posúdenia, keď neprijal záver, že rozhodnutia príslušných orgánov Spojených štátov na jednej strane a Spojeného kráľovstva na strane druhej tvoria dostatočný základ pre zapísanie hnutia Hamas na zoznam.


title: Vec T-575/15: Žaloba podaná 28. septembra 2015 – Kozmetika Afrodita/ÚHVT – Núñez Martín a Machado Montesinos (AFRODITA COSMETICS)

text:
               7.12.2015

               SK

               Úradný vestník Európskej únie

               C 406/38

         Žaloba podaná 28. septembra 2015 – Kozmetika Afrodita/ÚHVT – Núñez Martín a Machado Montesinos (AFRODITA COSMETICS)
   (Vec T-575/15)
   (2015/C 406/39)
   Jazyk, v ktorom bola podaná žaloba: slovinčina

      Účastníci konania

      Žalobkyňa: Kozmetika Afrodita d.o.o. (Rogaška Slatina, Slovinsko) (v zastúpení: B. Grešak, advokát)

      Žalovaný: Úrad pre harmonizáciu vnútorného trhu (ochranné známky a vzory) (ÚHVT)

      Ďalší účastníci konania pred odvolacím senátom: Pedro Núñez Martín (Madrid, Španielsko) a Carmen Guillermina Machado Montesinos (Madrid, Španielsko)

      Údaje týkajúce sa konania pred ÚHVT

      Prihlasovateľ: žalobkyňa.

      Dotknutá sporná ochranná známka: obrazová ochranná známka Spoločenstva obsahujúca slovný prvok „AFRODITA COSMETICS“– prihláška č. 1 1 7 98  287.

      Konanie pred ÚHVT: námietkové konanie.

      Napadnuté rozhodnutie: rozhodnutie štvrtého odvolacieho senátu ÚHVT z 28. júla 2015 vo veci R 2578/2014-4.

      Návrhy

   Žalobkyňa navrhuje, aby Všeobecný súd:

               —

               zrušil napadnuté rozhodnutie,

               —

               uložil ÚHVT povinnosť nahradiť trovy konania.

      Uvádzané žalobné dôvody

               —

               porušenie článku 8 ods. 1 písm. b) nariadenia č. 207/2009,

               —

               porušenie pravidla 50 ods. 2 písm. h) nariadenia č. 2868/95.


title: Vec C-498/10: Rozsudok Súdneho dvora (prvá komora) z  18. októbra 2012 (návrh na začatie prejudiciálneho konania, ktorý podal Hoge Raad der Nederlanden — Holandsko) — X NV/Staatssecretaris van Financiën (Slobodné poskytovanie služieb — Obmedzenia — Daňová právna úprava — Zrážková daň z odmien, ktorú musí uplatniť príjemca služby usadený na vnútroštátnom území, pri odmene, ktorá má byť vyplatená poskytovateľovi služby usadenému v inom členskom štáte — Neexistencia takej povinnosti u poskytovateľa služieb, ktorý je usadený v tom istom členskom štáte)

text:
               8.12.2012

               SK

               Úradný vestník Európskej únie

               C 379/3

         Rozsudok Súdneho dvora (prvá komora) z 18. októbra 2012 (návrh na začatie prejudiciálneho konania, ktorý podal Hoge Raad der Nederlanden — Holandsko) — X NV/Staatssecretaris van Financiën
   (Vec C-498/10) (1)

   (Slobodné poskytovanie služieb - Obmedzenia - Daňová právna úprava - Zrážková daň z odmien, ktorú musí uplatniť príjemca služby usadený na vnútroštátnom území, pri odmene, ktorá má byť vyplatená poskytovateľovi služby usadenému v inom členskom štáte - Neexistencia takej povinnosti u poskytovateľa služieb, ktorý je usadený v tom istom členskom štáte)
   2012/C 379/05
   Jazyk konania: holandčina

      Vnútroštátny súd, ktorý podal návrh na začatie prejudiciálneho konania

   Hoge Raad der Nederlanden

      Účastníci konania pred vnútroštátnym súdom

      Žalobkyňa: X NV

      Žalovaný: Staatssecretaris van Financiën

      Predmet veci

   Návrh na začatie prejudiciálneho konania — Hoge Raad der Nederlanden — Výklad článku 56 ZFEÚ — Obmedzenia slobodného poskytovania služieb — Zrážková daň z odmien, ktorú musí uplatniť príjemca služby usadený na vnútroštátnom území, u odmeny, ktorá má byť vyplatená poskytovateľovi služby usadenému v inom členskom štáte — Neexistencia takejto povinnosti u poskytovateľa služby, ktorý je usadený v tom istom členskom štáte

      Výrok rozsudku

               1.

               Článok 56 ZFEÚ sa má vykladať v tom zmysle, že povinnosť príjemcu služieb, ktorá vyplýva z právnej úpravy členského štátu, vykonať zrážku dane z odmien vyplatených poskytovateľom služieb usadeným v inom členskom štáte, hoci sa uvedená povinnosť nevzťahuje na odmeny vyplatené poskytovateľom služieb, ktorí majú sídlo v predmetnom členskom štáte, predstavuje obmedzenie slobodného poskytovania služieb v zmysle tohto ustanovenia, keďže je spojené s dodatočným administratívnym zaťažením, ako aj s ním súvisiacim rizikom zodpovednosti.

               2.

               Za predpokladu, že obmedzenie slobodného poskytovania služieb vyplývajúce z vnútroštátnej právnej úpravy, o akú ide v predmetnom konaní, vyplýva z povinnosti vykonať zrážku z dane, keďže je spojené s dodatočným administratívnym zaťažením, ako aj s ním súvisiacim rizikom zodpovednosti, toto obmedzenie môže byť odôvodnené potrebou zabezpečiť účinné vymáhanie dane a neprekračuje rámec toho, čo je nevyhnutné na dosiahnutie tohto cieľa, ani vzhľadom na možnosti vzájomnej pomoci pri vymáhaní daní, ktoré ponúka smernica Rady 76/308/EHS z 15. marca 1976 o vzájomnej pomoci pri vymáhaní pohľadávok týkajúcich sa určitých poplatkov, odvodov, daní a ďalších opatrení, zmenená a doplnená smernicou Rady 2001/44/ES z 15. júna 2001. Neskoršie upustenie od zrážkovej dane, o akú ide v predmetnom konaní, nemá vplyv na jej vhodnosť na dosiahnutie sledovaného cieľa a ani na jej primeranosť, ktoré majú byť posúdené jedine vzhľadom na sledovaný cieľ.

               3.

               Pre posúdenie, či povinnosť príjemcu služieb vykonať zrážku dane, keďže je spojená s dodatočným administratívnym zaťažením, ako aj s ním súvisiacim rizikom zodpovednosti, predstavuje obmedzenie slobodného poskytovania služieb zakázané článkom 56 ZFEÚ, nie je relevantné, či poskytovateľ služieb nerezident môže započítať daň zrazenú v Holandsku na daň, ktorú je povinný zaplatiť v členskom štáte, v ktorom je usadený.

      (1)  Ú. v. EÚ C 13, 15.1.2011.


title: Vec T-826/16 R: Uznesenie predsedu Všeobecného súdu zo 16. decembra 2016 – Casasnovas Bernad/Komisia („Konanie o nariadení predbežného opatrenia — Verejná služba — Zmluvní zamestnanci — Odstúpenie od zmluvy na dobu neurčitú — Návrh na odklad výkonu — Nedostatok naliehavosti“)

text:
               6.2.2017

               SK

               Úradný vestník Európskej únie

               C 38/33

         Uznesenie predsedu Všeobecného súdu zo 16. decembra 2016 – Casasnovas Bernad/Komisia
   (Vec T-826/16 R)
   ((„Konanie o nariadení predbežného opatrenia - Verejná služba - Zmluvní zamestnanci - Odstúpenie od zmluvy na dobu neurčitú - Návrh na odklad výkonu - Nedostatok naliehavosti“))
   (2017/C 038/46)
   Jazyk konania: francúzština

      Účastníci konania

      Žalobca: Luis Javier Casasnovas Bernad (Saint Domingue, Dominikánska republika) (v zastúpení: S. Orlandi a T. Martin, advokáti)

      Žalovaná: Európska komisia (v zastúpení: C. Berardis-Kayser a G. Berscheid, splnomocnení zástupcovia)

      Predmet veci

   Návrh podaný na základe článkov 278 a 279 ZFEÚ na odklad výkonu rozhodnutia Komisie z 27. septembra 2016, ktorý sa vypovedá zmluva žalobcu

      Výrok

               1.

               Návrh na odklad výkonu sa zamieta.

               2.

               O trovách sa rozhodne neskôr.


title: Vec C-614/13 P: Odvolanie podané 27. novembra 2013 : Masco Corp., Hansgrohe AG, Hansgrohe Deutschland Vertriebs GmbH, Hansgrohe Handelsgesellschaft mbH, Hansgrohe SA/NV, Hansgrohe BV, Hansgrohe SARL, Hansgrohe Srl, Hüppe GmbH, Hüppe GmbH, Hüppe Belgium SA (NV), Hüppe BV proti rozsudku Všeobecného súdu (štvrtá komora) zo 16. septembra 2013 vo veci T-378/10, Masco Corp. a i./Európska komisia

text:
               25.1.2014

               SK

               Úradný vestník Európskej únie

               C 24/14

         Odvolanie podané 27. novembra 2013: Masco Corp., Hansgrohe AG, Hansgrohe Deutschland Vertriebs GmbH, Hansgrohe Handelsgesellschaft mbH, Hansgrohe SA/NV, Hansgrohe BV, Hansgrohe SARL, Hansgrohe Srl, Hüppe GmbH, Hüppe GmbH, Hüppe Belgium SA (NV), Hüppe BV proti rozsudku Všeobecného súdu (štvrtá komora) zo 16. septembra 2013 vo veci T-378/10, Masco Corp. a i./Európska komisia
   (Vec C-614/13 P)
   2014/C 24/26
   Jazyk konania: angličtina

      Účastníci konania

      Odvolateľky: Masco Corp., Hansgrohe AG, Hansgrohe Deutschland Vertriebs GmbH, Hansgrohe Handelsgesellschaft mbH, Hansgrohe SA/NV, Hansgrohe BV, Hansgrohe SARL, Hansgrohe Srl, Hüppe GmbH, Hüppe GmbH, Hüppe Belgium SA (NV), Hüppe BV (v zastúpení: D. Schroeder, Rechtsanwalt, S. Heinz, Rechtsanwältin, J. Temple Lang, solicitor)

      Ďalší účastník konania: Európska komisia

      Návrhy odvolateliek

   Odvolateľky navrhujú, aby Súdny dvor

               —

               zrušil rozsudok Všeobecného súdu vo veci T-378/10 v rozsahu, v akom zamieta ich návrh na zrušenie článku 1 rozhodnutia Komisie z 23. júna 2010 vo veci COMP/39.092 — Kúpeľňové doplnky a príslušenstvo v rozsahu, v akom konštatuje, že odvolateľky sa zúčastnili na pokračujúcej dohode a zosúladených postupov „v oblasti kúpeľňových doplnkov a príslušenstva“,

               —

               zrušil rozhodnutie Komisie z 23. júna 2010 vo veci COMP/39.092 — Kúpeľňové doplnky a príslušenstvo v rozsahu, v akom konštatuje, že odvolateľky sa zúčastnili na pokračujúcej dohode a zosúladených postupov „v oblasti kúpeľňových doplnkov a príslušenstva“,

               —

               zaviazal Komisiu na náhradu právnych a iných trov a výdavkov odvolateliek súvisiacich s touto vecou a

               —

               prijal iné opatrenia, ktoré tento Súdny dvor považuje za vhodné.

      Odvolacie dôvody a hlavné tvrdenia

   Odvolanie obsahuje dva odvolacie dôvody.
   Podľa prvého odvolacieho dôvodu sa Všeobecný súd dopustil nesprávneho právneho posúdenia tým, že zjavne skreslil dôkazy a nesprávne uplatnil právne kritériá pre rozhodnutie, že sa odvolateľky zúčastnili na jedinom, komplexnom porušení zahŕňajúcom keramické výrobky.
   Podľa druhého odvolacieho dôvodu sa Všeobecný súd dopustil nesprávneho právneho posúdenia tým, že neuviedol primerané dôvody pre svoje rozhodnutie.


title: Vec F-126/11: Žaloba podaná 28. novembra 2011 — ZZ/Komisia

text:
               16.6.2012

               SK

               Úradný vestník Európskej únie

               C 174/31

         Žaloba podaná 28. novembra 2011 — ZZ/Komisia
   (Vec F-126/11)
   2012/C 174/49
   Jazyk konania: francúzština

      Účastníci konania

      Žalobca: ZZ (v zastúpení: M. Boury, avocat)

      Žalovaná: Európska komisia

      Predmet a opis sporu

   Návrh na zrušenie rozhodnutia menovacieho orgánu v rozsahu, v akom žalobcovi ukladá pokarhanie ako disciplinárne opatrenie

      Návrhy žalobcu

               —

               zrušiť rozhodnutie menovacieho orgánu CMS 10/038 o uložení pokarhania, ako aj rozhodnutie menovacieho orgánu č. R/393/11, ktoré potvrdilo prvé rozhodnutie,

               —

               určiť, že pokarhanie, ktoré menovací orgán uložil žalobcovi bez predloženia platných dôkazov o údajnom obťažovaní, ktoré mu je vytýkané, a bez vykonania skutočne nezávislého, nestranného a spravodlivého dokazovania umožňujúceho preukázať uskutočnenie a pravdivosť údajného obťažovania, ktorého sa mal dopustiť voči svojmu kolegovi, predstavuje voči žalobcovi diskrimináciu zo strany menovacieho orgánu,

               —

               určiť, že žalobca v celom priebehu tejto veci utrpel značnú majetkovú a nemajetkovú ujmu a že mu z tohto dôvodu prináleží náhrada za tieto škody. Rozsah týchto škôd treba určiť podľa kritérií, ktoré stanoví Súd pre verejnú službu,

               —

               najmä určiť, že v celom priebehu tejto veci a v skorších veciach, ktoré s ňou boli spojené, sa žalobca stal obeťou závažných porušení jeho základných ľudských práv, ktoré sú zakotvené v Zmluvách, v Charte základných práv Európskej únie a v Európskom dohovore o ochrane ľudských práv, a že mu z tohto dôvodu prináleží náhrada škody za tieto porušenia podľa posúdenia Súdu pre verejnú službu.


title: Vec F-9/14: Žaloba podaná 1. februára 2014 – ZZ/EIB

text:
               7.7.2014

               SK

               Úradný vestník Európskej únie

               C 212/44

         Žaloba podaná 1. februára 2014 – ZZ/EIB
   (Vec F-9/14)
   2014/C 212/56
   Jazyk konania: taliančina

      Účastníci konania

      Žalobca: ZZ (v zastúpení: L. Isola a G. Isola, advokáti)

      Žalovaná: Európska investičná banka

      Predmet a opis sporu

   Zrušenie hodnotiacej správy za rok 2012 v rozsahu, v akom nepriznáva známku „mimoriadny výkon“ alebo známku „veľmi dobrý výkon“, nenavrhuje žalobcu na povýšenie do funkcie D a v časti, v ktorej stanovuje ciele pre rok 2013, zrušenie sprievodcu hodnotiacim konaním zamestnancov pre rok 2012 a nakoniec uloženie povinnosti EIB nahradiť nemajetkové a majetkové ujmy údajne spôsobené žalobcovi

      Návrhy žalobcu

               —

               Zrušiť

                           —

                           rozhodnutie prijaté 18. decembra 2012 odvolacím výborom zaslaním spisu a určením kritérií, ktoré musí dodržať pri prijímaní nového rozhodnutia,

                           —

                           usmernenia stanovené riaditeľstvom „ľudské zdroje“ v jeho „správe pre zamestnancov č. 722/S&D/D&P/2012-198“ z 5. decembra 2012 a príslušné „Usmernenia pre hodnotenie zamestnancov v roku 2012“ vrátane časti stanovujúcej, že konečné hodnotenie musí byť zhrnuté určitým spôsobom, ale bez spresnenia kritérií, ktoré má hodnotiteľ dodržať,

               —

               subsidiárne zrušiť

                           —

                           hodnotiacu správu za rok 2012 v celom rozsahu, ako v časti „hodnotenie“ tak aj v časti, v ktorej nepriznáva známku „mimoriadny výkon“ alebo známku „veľmi dobrý výkon“ a v ktorej žalobca nie je navrhnutý na povýšenie do funkcie D a nakoniec v časti stanovujúcej ciele pre rok 2013,

                           —

                           všetky súvisiace akty, následné a predchádzajúce, medzi ktorými sa určite nachádzajú povýšenia, o ktorých sa rozhodlo v oznámení riaditeľa ľudských zdrojov v máji 2012 „hodnotenie zamestnancov pre rok 2011, zoznam povýšených zamestnancov“,

               —

               v každom prípade uložiť EIB povinnosť nahradiť nemajetkové a majetkové ujmy (v určených rozsahoch) vrátane trov konania úrokov a finančného prehodnotenia priznanej sumy a trov konania.


title: Rozsudok Súdneho dvora (štvrtá komora) z 18. novembra 2004 vo veci C-422/03: Komisia Európskych spoločenstiev proti Holandskému kráľovstvu (Nesplnenie povinnosti členským štátom — Smernica 2001/18/ES — Neprebratie v stanovenej lehote)

text:
               8.1.2005

               SK

               Úradný vestník Európskej únie

               C 6/16

      ROZSUDOK SÚDNEHO DVORA

   (štvrtá komora)
   z 18. novembra 2004
   vo veci C-422/03: Komisia Európskych spoločenstiev proti Holandskému kráľovstvu (1)

   (Nesplnenie povinnosti členským štátom - Smernica 2001/18/ES - Neprebratie v stanovenej lehote)
   (2005/C 6/28)
   Jazyk konania: holandčina
   Vo veci C-422/03, Komisia Európskych spoločenstiev (splnomocnený zástupca: M. van Beek) proti Holandskému kráľovstvu (splnomocnené zástupkyne: H. G. Sevenster a J. van Bakel), predmetom ktorej je žaloba o nesplnenie povinnosti podľa článku 226 ES, podaná 3. októbra 2003, Súdny dvor (štvrtá komora), v zložení: J. N. Cunha Rodrigues, vykonávajúci funkciu predsedu štvrtej komory, sudcovia K. Schiemann (spravodajkyňa), E. Juhász, generálny advokát: P. Léger, tajomník: R. Grass, vyhlásil dňa 18. novembra 2004 rozsudok, ktorého výrok znie:

               1.

               Holandské kráľovstvo si tým, že neprijalo v stanovenej lehote zákony, iné právne predpisy a správne opatrenia potrebné na dosiahnutie súladu so smernicou Európskeho parlamentu a Rady 2001/18/ES z 12. marca 2001 o zámernom uvoľnení geneticky modifikovaných organizmov do životného prostredia a o zrušení smernice Rady 90/220/EHS, nesplnilo povinnosti, ktoré mu vyplývajú z tejto smernice.

               2.

               Holandské kráľovstvo je povinné nahradiť trovy konania.

      (1)   Ú. v. EÚ C 275 zo dňa 15.11.2003


title: Vec T-22/09: Žaloba podaná 20. januára 2009 – Katjes Fassin/ÚHVT (Forma tváre pandy)

text:
               21.3.2009

               SK

               Úradný vestník Európskej únie

               C 69/49

         Žaloba podaná 20. januára 2009 – Katjes Fassin/ÚHVT (Forma tváre pandy)
   (Vec T-22/09)
   (2009/C 69/107)
   Jazyk konania: nemčina
   Účastníci konania

      Žalobkyňa: Katjes Fassin GmbH & Co. KG (Emmerich am Rhein, Nemecko) (v zastúpení: T. Schmitz, Rechtsanwalt)

      Žalovaný: Úrad pre harmonizáciu vnútorného trhu (ochranné známky a vzory)
   Návrhy žalobkyne

               —

               zrušiť rozhodnutie štvrtého odvolacieho senátu ÚHVT z 13. novembra 2008 vo veci R 12997/2006-4,

               —

               zaviazať žalovaného na náhradu trov konania.

         Žalobné dôvody a hlavné tvrdenia

      Prihlasovaná ochranná známka Spoločenstva: trojrozmerná ochranná známka, ktorá znázorňuje tvár pandy z čokolády pre výrobky zaradené do triedy 30 (prihláška č. 4 505 161).

      Rozhodnutie prieskumového pracovníka: zamietnutie prihlášky.

      Rozhodnutie odvolacieho senátu: zamietnutie odvolania.

      Dôvody žaloby: porušenie článku 7 ods. 1 písm. b) nariadenia (ES) č. 40/94 (1), pretože prihlasovaná ochranná známka má potrebnú rozlišovaciu spôsobilosť.

      (1)  Nariadenie Rady (ES) č. 40/94 z 20. decembra 1993 o ochrannej známke Spoločenstva (Ú. v. ES L 11, s. 1; Mim. vyd. 17/001, s. 146).


title: Rozsudok Súdneho dvora (druhá komora) z 11. novembra 2004 vo veci C-425/02 (návrh na začatie prejudiciálneho konania, ktorý podal Cour administrative): Johanna Maria Delahaye, vydatá Boor proti Ministre de la Fonction publique et de la Réforme administrative (Zachovanie práv zamestnancov pri prevode podniku na štát — Možnosť štátu uplatniť predpisy verejného práva — Zníženie výšky odmeny)

text:
               8.1.2005

               SK

               Úradný vestník Európskej únie

               C 6/9

      ROZSUDOK SÚDNEHO DVORA

   (druhá komora)
   z 11. novembra 2004
   vo veci C-425/02 (návrh na začatie prejudiciálneho konania, ktorý podal Cour administrative): Johanna Maria Delahaye, vydatá Boor proti Ministre de la Fonction publique et de la Réforme administrative (1)

   (Zachovanie práv zamestnancov pri prevode podniku na štát - Možnosť štátu uplatniť predpisy verejného práva - Zníženie výšky odmeny)
   (2005/C 6/15)
   Jazyk konania: francúzština
   Vo veci C-425/02, predmetom ktorej je návrh na začatie prejudiciálneho konania, ktorý podal Súdnemu dvoru Cour administrative (Luxembursko), rozhodnutím z 21. novembra 2002, doručený 25. novembra 2002, podľa článku 234 ES vo vzťahu ku konaniu medzi Johanna Maria Delahaye, vydatá Boor proti Ministre de la Fonction publique et de la Réforme administrative, Súdny dvor (druhá komora), v zložení: predseda druhej komory C. W. A. Timmermans, sudcovia C. Gulmann a N. Colneric (spravodajkyňa), generálny advokát: P. Léger, súdny tajomník: M. Múgica Arzamendi, hlavná referentka, vyhlásil dňa 11. novembra 2004 rozsudok, ktorého výrok znie:
   Smernica Rady 77/187/EHS zo 14. februára 1977 o aproximácii zákonov členských štátov týkajúcich sa zachovania práv zamestnancov pri prevodoch podnikov, závodov alebo častí podnikov, alebo závodov sa má vykladať v tom zmysle, že jej v zásade neodporuje, keď v prípade prevodu podniku právnickej osoby súkromného práva na štát tento ako nový zamestnávateľ zníži odmenu dotknutým zamestnancom za účelom dosiahnutia súladu s platnými vnútroštátnymi predpismi, týkajúcimi sa štátnych zamestnancov. Predsa však poverené príslušné inštitúcie pre uplatňovanie a výklad týchto predpisov musia postupovať v rámci možného vo svetle účelu smernice 77/187 tak, že zohľadnia odpracované roky zamestnanca do tej miery, v akej zohľadňujú platné vnútroštátne predpisy o postavení štátnych zamestnancov odpracované roky štátnych zamestnancov pri výpočte ich odmeny. Ak takýto výpočet má za následok zásadné zníženie odmeny dotknutého, takéto zníženie sa považuje za zásadnú zmenu pracovných podmienok v neprospech zamestnanca, takže z tohto dôvodu sa skončenie pracovnej zmluvy pripisuje zamestnávateľovi podľa článku 4 ods. 2 smernice 77/187.

      (1)  Ú. v. ES C 19 zo dňa 25.1.2003


title: Vec T-148/11: Žaloba podaná 14. marca 2011 — Mangou/Rada

text:
               30.4.2011

               SK

               Úradný vestník Európskej únie

               C 130/25

         Žaloba podaná 14. marca 2011 — Mangou/Rada
   (Vec T-148/11)
   2011/C 130/52
   Jazyk konania: francúzština

      Účastníci konania

      Žalobca: Philippe Mangou (Abidžan, Pobrežie Slonoviny) (v zastúpení: G. Collard a L. Aliot, advokáti)

      Žalovaná: Rada Európskej únie

      Návrhy žalobcu

   Žalobca navrhuje, aby Všeobecný súd:

               —

               určil, že nariadenie Rady č. 25/2001 zo 14. januára 2011 a rozhodnutie Rady 2011/18/SZBP zo 14. januára 2011, uverejnené 15. januára 2011 v Úradnom vestníku Európskej únie, nie sú vo vzťahu k žalobcovi Philippovi Mangouovi skutkovo podložené,

               —

               a preto

                           —

                           zrušil nariadenie Rady č. 25/2011 zo 14. januára 2011 a rozhodnutie Rady 2011/18/SZBP zo 14. januára 2011,

                           —

                           subsidiárne nariadil stiahnutie mena Philippe Mangou zo zoznamov priložených k uvedenému nariadeniu a rozhodnutiu.

      Žalobné dôvody a hlavné tvrdenia

   Žalobné dôvody a hlavné tvrdenia uvedené žalobcom sa v podstatnej časti zhodujú alebo sú podobné s tými, ktoré sa uvádzajú vo veci T-137/11, Guiai Bi Poin/Rada.


title: Vec C-6/17 P: Odvolanie podané 5. januára 2017: ANKO A.E. Antiprosopeion, Emporiou kai Viomichanias proti rozsudku Všeobecného súdu (tretia komora) z 27. apríla 2016 vo veci T-154/14, ANKO/Európska komisia

text:
               27.2.2017

               SK

               Úradný vestník Európskej únie

               C 63/20

         Odvolanie podané 5. januára 2017: ANKO A.E. Antiprosopeion, Emporiou kai Viomichanias proti rozsudku Všeobecného súdu (tretia komora) z 27. apríla 2016 vo veci T-154/14, ANKO/Európska komisia
   (Vec C-6/17 P)
   (2017/C 063/28)
   Jazyk konania: gréčtina

      Účastníci konania

      Odvolateľka: ANKO A.E. Antiprosopeion, Emporiou kai Viomichanias (v zastúpení: Stavroula Paliou, advokát)

      Ďalší účastník konania: Európska komisia

      Návrhy odvolateľky

   Odvolateľka navrhuje, aby Súdny dvor Európskej únie:

               —

               zrušil rozsudok Všeobecného súdu z 27. apríla 2016 vo veci T-154/14 a vrátil vec Všeobecnému súdu na nové meritórne preskúmanie veci,

               —

               zaviazal Komisiu na náhradu trov konania.

      Odvolacie dôvody a hlavné tvrdenia

   Odvolateľka podala odvolanie proti rozsudku Všeobecného súdu z 27. apríla 2016 vo veci T-154/14 a tvrdí, že tento rozsudok obsahuje právne posúdenia, ktoré porušujú normy práva Únie.
   Podľa odvolateľky musí byť napadnutý rozsudok zrušený:

               i)

               po prvé z dôvodov týkajúcich sa nesprávneho právneho posúdenia a procesných nedostatkov, ktoré obsahuje odôvodnenie napadnutého rozsudku, s odkazom na uplatniteľné pravidlá hmotného práva;

               ii)

               po druhé z dôvodov týkajúcich sa nesprávneho právneho posúdenia s odkazom na ustanovenia, ktoré vo vzťahu k žalobe upravujú predmet a dôkazné bremeno a vo vzťahu k vyjadreniu k žalobe upravujú rozdelenie žalobného bremena.

         V tomto kontexte odvolateľka uvádza nasledujúce odvolacie dôvody:

               I.

               S odkazom na nesprávne právne posúdenie a procesné nedostatky:

                           1.

                           Prvý odvolací dôvod: zjavne nedostatočné odôvodnenie.

                           2.

                           Druhý odvolací dôvod: nesprávne právne posúdenie a rozporné odôvodnenie.

               II.

               S odkazom na nesprávne právne posúdenie a pravidlá, ktoré upravujú predmet a dôkazné bremeno:

                           3.

                           Tretí odvolací dôvod: nesprávne právne posúdenie predmetu a dôkazného bremena vo vzťahu k žalobe.

                           4.

                           Štvrtý odvolací dôvod: nesprávne právne posúdenia týkajúce sa rozdelenia dôkazného bremena vo vzťahu k vyjadreniu k žalobe Komisie.


title: Vec T-95/04: Rozsudok Súdu prvého stupňa zo  17. mája 2006  – Lavagnoli/Komisia ( Úradníci — Hodnotiaca správa — Dodržanie pravidiel postupu hodnotenia — Výkon činnosti zástupcu zamestnancov a činnosti v odboroch — Povinnosť odôvodnenia — Žaloba o neplatnosť )

text:
               15.7.2006

               SK

               Úradný vestník Európskej únie

               C 165/25

         Rozsudok Súdu prvého stupňa zo 17. mája 2006 – Lavagnoli/Komisia
   (Vec T-95/04) (1)

   („Úradníci - Hodnotiaca správa - Dodržanie pravidiel postupu hodnotenia - Výkon činnosti zástupcu zamestnancov a činnosti v odboroch - Povinnosť odôvodnenia - Žaloba o neplatnosť“)
   (2006/C 165/47)
   Jazyk konania: francúzština
   Účastníci konania

      Žalobca: Luciano Lavagnoli (Berchem, Luxembursko) (v zastúpení: G. Bounéou a F. Frabetti, advokáti)

      Žalovaná: Komisia Európskych spoločenstiev (v zastúpení: J. Currall a H. Krämer, splnomocnení zástupcovia)
   Predmet veci
   Návrh na zrušenie hodnotenia za obdobie od 1. júla 1999 do 30. júna 2001, pokiaľ ide o žalobcu, a rozhodnutia o prijatí konečnej hodnotiacej správy týkajúcej sa žalobcu za toto obdobie
   Výrok rozsudku

               1.

               Žaloba sa zamieta.

               2.

               Každý účastník konania znáša svoje vlastné trovy konania.

      (1)  Ú. v. EÚ C 106, 30.4.2004.


title: Vec C-199/12: Návrh na začatie prejudiciálneho konania, ktorý podal Raad van State (Holandsko) 27. apríla 2012 — Minister voor Immigratie en Asiel, ďalší účastník konania: X

text:
               21.7.2012

               SK

               Úradný vestník Európskej únie

               C 217/7

         Návrh na začatie prejudiciálneho konania, ktorý podal Raad van State (Holandsko) 27. apríla 2012 — Minister voor Immigratie en Asiel, ďalší účastník konania: X
   (Vec C-199/12)
   2012/C 217/14
   Jazyk konania: holandčina

      Vnútroštátny súd, ktorý podal návrh na začatie prejudiciálneho konania

   Raad van State

      Účastníci konania pred vnútroštátnym súdom

      Odvolateľ: Minister voor Immigratie en Asiel

      Ďalší účastník konania: X

      Prejudiciálne otázky

               1.

               Tvoria cudzinci homosexuálnej orientácie určitú sociálnu skupinu v zmysle článku 10 ods. 1 písm. d) smernice Rady 2004/83/ES z 29. apríla 2004 o minimálnych ustanoveniach pre oprávnenie a postavenie štátnych príslušníkov tretej krajiny, alebo osôb bez štátneho občianstva ako utečencov, alebo osôb, ktoré inak potrebujú medzinárodnú ochranu a obsah poskytovanej ochrany (Ú. v. EÚ L 304, s. 12; Mim. vyd. 19/007, s. 96, ďalej len „smernica“)?

               2.

               V prípade kladnej odpovede na prvú otázku: aké prejavy homosexuality patria do pôsobnosti smernice a môže to, pokiaľ pre tieto prejavy dochádza k prenasledovaniu a sú splnené ostatné podmienky, viesť k priznaniu postavenia utečenca? Táto otázka pozostáva z troch podotázok:

                           a)

                           Možno od homosexuálnych cudzincov očakávať, že budú svoju sexuálnu orientáciu udržovať pred každým vo svojej vlasti v tajnosti, aby tak predišli prenasledovaniu?

                           b)

                           V prípade zápornej odpovede na predošlú podotázku: možno od homosexuálneho cudzinca očakávať, že bude pri prejavoch svojej sexuálnej orientácie vo svojej vlasti zdržanlivý, aby tak predišiel prenasledovaniu, a pokiaľ áno, v akom rozsahu? Možno v tejto súvislosti požadovať od homosexuálov väčšiu zdržanlivosť ako od heterosexuálov?

                           c)

                           Pokiaľ v tejto súvislosti možno rozlišovať medzi prejavmi, ktoré sa týkajú podstaty sexuálnej orientácie, a takými, v prípade ktorých to tak nie je: čo sa má rozumieť pod podstatou sexuálnej orientácie a ako ju možno určiť?

               3.

               Predstavuje už samotná skutočnosť, že prejavy homosexuality sú podľa Offences against the Person Act z roku 1861 zo Sierra Leone trestné a hrozí za ne trest odňatia slobody, čin prenasledovania v zmysle článku 9 ods. 1 písm. a) v spojení s odsekom 2 písm. c) smernice? V prípade zápornej odpovede: za akých okolností je to tak?


title: Vec C-65/07: Uznesenie predsedu ôsmej komory Súdneho dvora z  20. decembra 2007 – Komisia Európskych spoločenstiev/Írsko

text:
               29.3.2008

               SK

               Úradný vestník Európskej únie

               C 79/23

         Uznesenie predsedu ôsmej komory Súdneho dvora z 20. decembra 2007 – Komisia Európskych spoločenstiev/Írsko
   (Vec C-65/07) (1)

   (2008/C 79/42)

      Jazyk konania: angličtina

   Predseda ôsmej komory nariadil výmaz veci.

      (1)  Ú. v. EÚ C 69, 24.3.2007.


title: Vec T-157/08: Žaloba podaná 28. apríla 2008 – Paroc/ÚHVT – (INSULATE FOR LIFE)

text:
               5.7.2008

               SK

               Úradný vestník Európskej únie

               C 171/40

         Žaloba podaná 28. apríla 2008 – Paroc/ÚHVT – (INSULATE FOR LIFE)
   (Vec T-157/08)
   (2008/C 171/76)
   Jazyk žaloby: angličtina
   Účastníci konania

      Žalobca: Paroc Oy/AB (Vantaa, Fínsko) (v zastúpení: J. Palm, advokát)

      Žalovaný: Úrad pre harmonizáciu vnútorného trhu (ochranné známky a vzory)
   Návrhy žalobcu

               —

               zrušiť rozhodnutie druhého odvolacieho senátu Úradu pre harmonizáciu vnútorného trhu (ochranné známky a vzory) (ÚHVT) z 21. februára 2008, vo veci R 0054/2008-2, a

               —

               zaviazať žalovaného na náhradu trov konania.

         Žalobné dôvody a hlavné tvrdenia

      Zapísaná ochranná známka Spoločenstva, ktorá je predmetom návrhu na vyhlásenie neplatnosti: slovná ochranná známka „INSULATE FOR LIFE“ pre výrobky a služby zaradených do tried 6, 17, 19 a 37 – č. 593 2827.

      Rozhodnutie prieskumového pracovníka: zamietnutie zápisu pre všetky výrobky a služby.

      Rozhodnutie odvolacieho senátu: zamietnutie odvolania.

      Dôvody žaloby: porušenie článku 7 ods. 1 písm. b) nariadenia Rady č. 40/94, keďže ochranná známka na to, aby mohla byť zapísaná, musí mať minimálny stupeň rozlišovacej spôsobilosti.


title: Vec T-499/08: Žaloba podaná 14. novembra 2008 – Ryanair/Komisia

text:
               7.2.2009

               SK

               Úradný vestník Európskej únie

               C 32/43

         Žaloba podaná 14. novembra 2008 – Ryanair/Komisia
   (Vec T-499/08)
   (2009/C 32/83)
   Jazyk konania: angličtina
   Účastníci konania

      Žalobca: Ryanair Ltd (Dublin, Írsko) (v zastúpení: E. Vahida, I. Metaxas-Maragkidis, advokáti)

      Žalovaná: Komisia Európskych spoločenstiev
   Návrhy žalobcu

               —

               vyhlásiť v súlade s článkami 230 ES a 231 ES, že implicitné rozhodnutie Komisie o zamietnutí prístupu k dokumentom, o ktorý žalobca žiadal vo svojej žiadosti z 25. júna 2008, je neplatné a že rozhodnutie Komisie z 23. októbra 2008 o zamietnutí prístupu k tým istým dokumentom je ničotné,

               —

               subsidiárne vyhlásiť v súlade s článkami 230 ES a 231 ES, že rozhodnutie Komisie z 23. októbra o zamietnutí prístupu k dokumentom, ku ktorým žalobca žiadal prístup vo svojej žiadosti z 25. júna 2008, je neplatné,

               —

               zaviazať Komisiu na náhradu trov konania vynaložených žalobcom v rámci tohto konania a

               —

               prijať akékoľvek ďalšie opatrenie, ktoré by Súd prvého stupňa považoval za vhodné.

         Žalobné dôvody a hlavné tvrdenia
   Touto žalobou žalobca navrhuje zrušenie implicitného rozhodnutia Komisie, ktorým sa zamieta žalobcova žiadosť na základe nariadenia č. 1049/2001 (1) o prístup k dokumentom vzťahujúcim sa na konanie o štátnej pomoci vo veci údajného poskytnutia štátnej pomoci na základe zmluvy so spoločnosťou prevádzkujúcou letisko Pau. Po uvedenom rozhodnutí bolo vydané výslovné rozhodnutie z 23. októbra 2008. Subsidiárne žalobca v tejto veci navrhuje aj zrušenie tohto výslovného rozhodnutia.
   Žalobné dôvody a hlavné tvrdenia, na ktoré sa žalobca odvoláva, sú rovnaké ako tie, na ktoré sa odvoláva vo veci T-494/08, Ryanair/Komisia.

      (1)  Nariadenie Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie (Ú. v. ES L 145, s. 43; Mim. vyd. 01/003, s. 331).


title: Vec C-35/10: Žaloba podaná 21. januára 2010 — Európska komisia/Francúzska republika

text:
               27.3.2010

               SK

               Úradný vestník Európskej únie

               C 80/17

         Žaloba podaná 21. januára 2010 — Európska komisia/Francúzska republika
   (Vec C-35/10)
   2010/C 80/31
   Jazyk konania: francúzština

      Účastníci konania

      Žalobkyňa: Európska komisia (v zastúpení: A. Marghelis a J. Sénéchal, splnomocnení zástupcovia)

      Žalovaná: Francúzska republika

      Návrhy žalobkyne

               —

               určiť, že Francúzska republika si tým, že neprijala všetky zákony, iné právne predpisy a správne opatrenia potrebné na dosiahnutie súladu so smernicou Európskeho parlamentu a Rady 2006/21/ES z 15. marca 2006 o nakladaní s odpadom z ťažobného priemyslu, ktorou sa mení a dopĺňa smernica 2004/35/ES (1), alebo v každom prípade tým, že o nich neinformovala Komisiu, nesplnila povinnosti, ktoré jej vyplývajú z článku 25 tejto smernice,

               —

               zaviazať Francúzsku republiku na náhradu trov konania.

      Žalobné dôvody a hlavné tvrdenia

   Lehota na prebratie smernice 2006/21/ES uplynula 30. apríla 2008. Ku dňu podania tejto žaloby však žalovaná ešte neprijala všetky opatrenia potrebné na prebratie smernice, alebo v každom prípade o nich neinformovala Komisiu.

      (1)  Ú. v. EÚ L 102, s. 15.


title: Vec F-21/14: Žaloba podaná 11. marca 2014 – ZZ/Europol

text:
               16.6.2014

               SK

               Úradný vestník Európskej únie

               C 184/42

         Žaloba podaná 11. marca 2014 – ZZ/Europol
   (Vec F-21/14)
   2014/C 184/69
   Jazyk konania: francúzština

      Účastníci konania

      Žalobkyňa: ZZ (v zastúpení: J.-J. Ghosez, advokát)

      Žalovaný: Europol

      Predmet a opis sporu

   Zrušiť rozhodnutie neobnoviť zmluvu žalobkyne na dobu určitú na dobu neurčitú a zaviazať Europol na zaplatenie rozdielu medzi výškou odmeny, ktorú by mohla požadovať, ak by ostala v jeho službe, a dávkami v nezamestnanosti a akýmikoľvek inými náhradnými dávkami, ktoré dostávala.

      Návrhy žalobkyne

               —

               zrušiť rozhodnutie prijaté žalovaným 13. mája 2013, ktorým žalovaný informuje žalobkyňu, že s ňou neuzavrie zmluvu na dobu neurčitú a že jej aktuálna zmluva končí 31. októbra 2013, ako aj rozhodnutie, ktorým sa implicitne zamieta jej sťažnosť z 13. decembra 2013;

               —

               zaviazať žalovaného, aby žalobkyni zaplatil rozdiel medzi výškou odmeny, ktorú by mohla požadovať, ak by ostala v jeho službe, a výškou odmeny, honorárov, dávok v nezamestnanosti alebo akejkoľvek inej náhradnej dávky, ktorú skutočne poberala od 1. novembra 2013 namiesto odmeny, ktorú dostávala ako dočasný zamestnanec;

               —

               zaviazať žalovaného na náhradu všetkých trov konania.


title: Uznesenie Súdu prvého stupňa z 8. apríla 2005 vo veci T-401/03, Deirdre McCabe proti Komisii Európskych spoločenstiev (Úradníci — Prijatie — Skúšobná doba v Eurostate — Prepustenie po skončení skúšobnej doby — Žaloba o neplatnosť — Žaloba o náhradu škody — Predchádzajúca správna sťažnosť — Neprípustnosť)

text:
               25.6.2005

               SK

               Úradný vestník Európskej únie

               C 155/22

      UZNESENIE SÚDU PRVÉHO STUPŇA

   z 8. apríla 2005
   vo veci T-401/03, Deirdre McCabe proti Komisii Európskych spoločenstiev (1)

   (Úradníci - Prijatie - Skúšobná doba v Eurostate - Prepustenie po skončení skúšobnej doby - Žaloba o neplatnosť - Žaloba o náhradu škody - Predchádzajúca správna sťažnosť - Neprípustnosť)
   (2005/C 155/43)
   Jazyk konania: francúzština
   Vo veci T-401/03, Deirdre McCabe, bývalá úradníčka Komisie Európskych spoločenstiev v skúšobnej dobe, bydliskom v Mondorf-les-Baines (Luxembursko), v zastúpení: M. Spandre a B. Zammitto, advokáti, proti Komisii Európskych spoločenstiev, (splnomocnení zástupcovia: J. Currall a H. Kraemer, za právnej pomoci B. Wägenbaur, advokát, ktorí si zvolili adresu na doručovanie v Luxemburgu), predmetom ktorej je návrh na zrušenie rozhodnutia Komisie z 25. augusta 2003 o prepustení žalobkyne po skončení jej skúšobnej doby a návrh na náhradu škody, Súd prvého stupňa (štvrtá komora), v zložení: predseda komory H. Legal, sudcovia P. Lindh, V. Vadapalas, tajomník: H. Jung, vydal 8. apríla 2005 uznesenie, ktorého výrok znie:

               1.

               Žaloba sa zamieta ako neprípustná.

               2.

               Každý účastník konania znáša vlastné trovy.

      (1)  Ú. v. EÚ C 35, zo 7. 2. 2004


title: Vec T-59/07: Rozsudok Všeobecného súdu z  13. júla 2011 — Polimeri Europa/Komisia ( „Hospodárska súťaž — Kartely — Trh s butadiénovým kaučukom a butadiénstyrénovým kaučukom vyrábaným emulznou polymerizáciou — Rozhodnutie, v ktorom sa konštatuje porušenie článku 81 ES — Pripísateľnosť protiprávneho správania — Jediné porušenie — Dôkaz o existencii kartelu — Pokuty — Závažnosť a dĺžka trvania porušenia — Priťažujúce okolnosti“ )

text:
               10.9.2011

               SK

               Úradný vestník Európskej únie

               C 269/43

         Rozsudok Všeobecného súdu z 13. júla 2011 — Polimeri Europa/Komisia
   (Vec T-59/07) (1)

   (Hospodárska súťaž - Kartely - Trh s butadiénovým kaučukom a butadiénstyrénovým kaučukom vyrábaným emulznou polymerizáciou - Rozhodnutie, v ktorom sa konštatuje porušenie článku 81 ES - Pripísateľnosť protiprávneho správania - Jediné porušenie - Dôkaz o existencii kartelu - Pokuty - Závažnosť a dĺžka trvania porušenia - Priťažujúce okolnosti)
   2011/C 269/95
   Jazyk konania: taliančina

      Účastníci konania

      Žalobkyňa: Polimeri Europa SpA (Brindisi, Taliansko) (v zastúpení: M. Siragusa a F. Moretti, advokáti)

      Žalovaná: Európska komisia (v zastúpení: V. Di Bucci, G. Conte a V. Bottka, splnomocnení zástupcovia)

      Predmet veci

   Návrh na zrušenie rozhodnutia Komisie K(2006) 5700 v konečnom znení z 29. novembra 2006 týkajúceho sa konania o uplatnení článku 81 [ES] a článku 53 Dohody EHP (vec COMP/F/38.638 — Butadiénový kaučuk a butadiénstyrénový kaučuk vyrábaný emulznou polymerizáciou) alebo subsidiárne zrušenie alebo zníženie pokuty uloženej spoločnosti Polimeri Europa SpA

      Výrok rozsudku

               1.

               Článok 2 písm. c) rozhodnutia Komisie K(2006) 5700 v konečnom znení z 29. novembra 2006 týkajúce sa konania o uplatnení článku 81 [ES] a článku 53 Dohody EHP (vec COMP/F/38.638 — Butadiénový kaučuk a butadiénstyrénový kaučuk vyrábaný emulznou polymerizáciou) sa zrušuje v rozsahu, v akom stanovuje, že spoločnosti Polimeri Europa SpA sa ukladá pokuta vo výške 272,25 milióna eur.

               2.

               Výška pokuty uložená spoločnosti Polimeri Europa SpA sa stanovuje na 181,5 milióna eur.

               3.

               Žaloba sa vo zvyšnej časti zamieta.

               4.

               Každý účastník konania znáša svoje vlastné trovy konania.

      (1)  Ú. v. EÚ C 95, 28.4.2007.


title: Vec T-585/15: Žaloba podaná 5. októbra 2015 – Monster Energy/ÚHVT (GREEN BEANS)

text:
               7.12.2015

               SK

               Úradný vestník Európskej únie

               C 406/41

         Žaloba podaná 5. októbra 2015 – Monster Energy/ÚHVT (GREEN BEANS)
   (Vec T-585/15)
   (2015/C 406/42)
   Jazyk konania: angličtina

      Účastníci konania

      Žalobkyňa: Monster Energy Company (Corona, Spojené štáty) (v zastúpení: P. Brownlow, solicitor)

      Žalovaný: Úrad pre harmonizáciu vnútorného trhu (ochranné známky a vzory) (ÚHVT)

      Údaje týkajúce sa konania pred ÚHVT

      Dotknutá sporná ochranná známka: slovná ochranná známka Spoločenstva „GREEN BEANS“ – prihláška č. 1 1 4 10  801.

      Napadnuté rozhodnutie: rozhodnutie druhého odvolacieho senátu ÚHVT z 22. júla 2015 vo veci R 3002/2014-2.

      Návrhy

   Žalobkyňa navrhuje, aby Všeobecný súd:

               —

               zrušil napadnuté rozhodnutie,

               —

               vrátil vec týkajúcu sa žalobkyni druhému odvolaciemu senátu na rozhodnutie v merite restitutio in integrum vo vzťahu k rozhodnutiu prvého odvolacieho senátu z 2. decembra 2013 vo veci R 1530/2013-1,

               —

               uložil ÚHVT povinnosť nahradiť jeho vlastné trovy konania a trovy konania vynaložené žalobkyňou.

      Uvádzané žalobné dôvody

               —

               porušenie článku 58, článku 65 ods. 5, článku 75, článku 81 ods. 1 a 4 nariadenia č. 207/2009,

               —

               porušenie pravidla 65 nariadenia č. 2868/95.


title: Vec F-81/10: Rozsudok Súdu pre verejnú službu (druhá komora) zo 14. júla 2011 — Praskevicius/Parlament (Verejná služba — Úradníci — Povýšenie — Článok 45 služobného poriadku — Zjavne nesprávne posúdenie — Body za zásluhy — Porovnávacie hodnotenie zásluh — Odôvodnenie)

text:
               12.5.2012

               SK

               Úradný vestník Európskej únie

               C 138/25

         Rozsudok Súdu pre verejnú službu (druhá komora) zo 14. júla 2011 — Praskevicius/Parlament
   (Vec F-81/10) (1)

   (Verejná služba - Úradníci - Povýšenie - Článok 45 služobného poriadku - Zjavne nesprávne posúdenie - Body za zásluhy - Porovnávacie hodnotenie zásluh - Odôvodnenie)
   2012/C 138/49
   Jazyk konania: francúzština

      Účastníci konania

      Žalobca: Vidas Praskevicius (Luxemburg, Luxembursko) (v zastúpení: P. Nelissen Grade a G. Leblanc, advokáti)

      Žalovaný: Európsky parlament (v zastúpení: V. Montebello-Demogeot a N. B. Rasmussen, splnomocnení zástupcovia)

      Predmet veci

   Návrh na zrušenie rozhodnutia žalovaného nezaradiť žalobcu na zoznam úradníkov povýšených do platovej triedy AD6 pri povyšovaní za rok 2009 a návrh na náhradu spôsobenej nemajetkovej ujmy

      Výrok rozsudku

               1.

               Žaloba sa zamieta.

               2.

               Každý účastník konania znáša svoje vlastné trovy konania.

      (1)  Ú. v. EÚ C 301, 6.11.2010, s. 66.


title: Vec T-355/09: Žaloba podaná 14. septembra 2009 — Reber Holding/ÚHVT — Wedl & Hofmann (Walzer Traum)

text:
               21.11.2009

               SK

               Úradný vestník Európskej únie

               C 282/50

         Žaloba podaná 14. septembra 2009 — Reber Holding/ÚHVT — Wedl & Hofmann (Walzer Traum)
   (Vec T-355/09)
   2009/C 282/96
   Jazyk žaloby: nemčina

      Účastníci konania

      Žalobkyňa: Reber Holding GmbH & Co. KG (Bad Reichenhall, Nemecko) (v zastúpení: O. Spuhler a M. Geitz, Rechtsanwälte)

      Žalovaný: Úrad pre harmonizáciu vnútorného trhu (ochranné známky a vzory)

      Ďalší účastník konania pred odvolacím senátom: Wedl & Hofmann GmbH (Mils/Hall in Tirol, Rakúsko)

      Návrhy žalobkyne

               —

               zrušiť rozhodnutie štvrtého odvolacieho senátu Úradu pre harmonizáciu vnútorného trhu z 9. júla 2009 vo veci R 623/2008-4,

               —

               zaviazať žalovaného na náhradu trov konania.

      Žalobné dôvody a hlavné tvrdenia

      Prihlasovateľ ochrannej známky Spoločenstva: Wedl & Hofmann GmbH.

      Prihlasovaná ochranná známka Spoločenstva: obrazová ochranná známka „Walzer Traum“ pre tovary zaradené do tried 21 a 30 (prihláška č. 4 593 752).

      Majiteľ ochrannej známky alebo označenia, ktoré je základom námietky: žalobkyňa.

      Ochranná známka alebo označenie, ktoré je základom námietky: nemecká slovná ochranná známka „Walzertraum“ pre tovary zaradené do triedy 30 (č. 1 092 615), pričom námietka smerovala len proti zápisu pre tovary zaradené do triedy 30.

      Rozhodnutie námietkového oddelenia: vyhovenie námietke.

      Rozhodnutie odvolacieho senátu: zrušenie napadnutého rozhodnutia a zamietnutie námietky.

      Dôvody žaloby: porušenie článku 42 ods. 2 prvej vety nariadenia (ES) č. 207/2009 (1), ako aj všeobecnej zásady rovnosti zaobchádzania v súvislosti s výkladom požiadavky riadneho používania namietanej ochrannej známky.

      (1)  Nariadenie Rady (ES) č. 207/2009 z 26. februára 2009 o ochrannej známke Spoločenstva (Ú. v. EÚ L 78, s. 1).


title: Rozsudok Súdneho dvora (druhá komora) z 10. marca 2005 vo veci C-22/03 (návrh na začatie prejudiciálneho konania podaný Rechtbank te Rotterdam): Optiver BV a ďalší proti Stichting Autoriteit Financiële Markten (Smernica 69/335/EHS — Nepriame dane z tvorby a navyšovania základného imania — Poplatok z hrubých ziskov spoločností obchodujúcich s cennými papiermi)

text:
               14.5.2005

               SK

               Úradný vestník Európskej únie

               C 115/1

      ROZSUDOK SÚDNEHO DVORA

   (druhá komora)
   z 10. marca 2005
   vo veci C-22/03 (návrh na začatie prejudiciálneho konania podaný Rechtbank te Rotterdam): Optiver BV a ďalší proti Stichting Autoriteit Financiële Markten (1)

   (Smernica 69/335/EHS - Nepriame dane z tvorby a navyšovania základného imania - Poplatok z hrubých ziskov spoločností obchodujúcich s cennými papiermi)
   (2005/C 115/02)
   Jazyk konania: holandčina
   Vo veci C-22/03, predmetom ktorej je návrh na začatie prejudiciálneho konania podľa článku 234 ES, podaný rozhodnutím Rechtbank te Rotterdam (Holandsko) z 21. januára 2003, doručený Súdnemu dvoru 23. januára 2003, ktorý súvisí s konaním: Optiver BV a ďalší proti Stichting Autoriteit Financiële Markten, právna nástupkyňa Stichting Toezicht Effectenverkeer, Súdny dvor (druhá komora), v zložení: predseda druhej komory C. W. A. Timmermans, sudcovia R. Silva de Lapuerta, R. Schintgen (spravodajca), P. Kūris a G. Arestis, generálny advokát: D. Ruiz-Jarabo Colomer, tajomník: M.-F. Contet, hlavná referentka, vyhlásil 10. marca 2005 rozsudok, ktorého výrok znie:
   Smernicu Rady 69/335/EHS zo 17. júla 1969 o nepriamych daniach z tvorby a navyšovania základného imania treba vykladať tak, že táto nebráni vyberaniu predmetného poplatku, akým je uvedený poplatok vo veci samej, od spoločností obchodujúcich s cennými papiermi z ich hrubých ziskov, ktoré dosiahli činnosťami spojenými s cennými papiermi.

      (1)  Ú. v. EÚ C 70, 22.3.2003.


title: Vec T-135/05: Žaloba podaná dňa 29. marca 2005: Franco Campoli proti Komisii Európskych spoločenstiev

text:
               28.5.2005

               SK

               Úradný vestník Európskej únie

               C 132/33

         Žaloba podaná dňa 29. marca 2005: Franco Campoli proti Komisii Európskych spoločenstiev
   (Vec T-135/05)
   (2005/C 132/60)
   Jazyk konania: francúzština
   Franco Campoli, bydliskom v Londýne, v zastúpení: Stéphane Rodrigues a Alice Jaume, advokáti, ktorí si zvolili adresu na doručovanie v Luxemburgu, podal 29. marca 2005 na Súd prvého stupňa Európskych spoločenstiev žalobu proti Komisii Európskych spoločenstiev.
   Žalobca navrhuje, aby Súd prvého stupňa:

               —

               zrušil rozhodnutie OPM z 13. decembra 2004, ktorým bola zamietnutá sťažnosť podaná žalobcom na základe článku 90 ods. 2 Služobného poriadku, spolu s rozhodnutím OPM spochybneným v tejto sťažnosti, ktoré k 1. máju 2004 zmenilo opravný koeficient, príspevok na bývanie a paušálny príspevok na vzdelanie uplatniteľné k dôchodku žalobcu, na strane jednej, ako aj s platobnými výmermi žalobcu v rozsahu, v akom sa ich dotýka uplatňovanie vyššie uvedeného rozhodnutia od mája 2004, na strane druhej,

               —

               zaviazal žalovanú nahradiť trovy konania.

         Žalobné dôvody a hlavné tvrdenia
   Žalobca v prejednávanej veci sa v podstate domáha uplatnenia opravného koeficientu, ktorý sa uplatňoval na jeho dôchodok pred 1. májom 2004, a to so spätným účinkom k 1. máju 2004.
   V tejto súvislosti sa pripomína, že s cieľom zabezpečiť prechod zo starého režimu opravného koeficientu na nový režim, v nadväznosti na zmenu štatutárneho systému spravujúceho európsku verejnú službu, článok 20 ods. 2 prílohy XIII k Služobnému poriadku stanovuje päťročné prechodné obdobie od 1. mája 2004 do 1. mája 2005, počas ktorého sa opravný koeficient bude progresívne znižovať.
   Na podporu svojej sťažnosti vznáša žalobca najmä námietku nezákonnosti podľa článku 241 Zmluvy z dôvodu, že uplatnenie článku 20 prílohy XIII k Služobnému poriadku v prejednávanej veci je nezákonné.
   V tejto súvislosti tvrdí, že:

               —

               bola porušená zásada legitímnej dôvery, pretože administratíva ho ubezpečila, že nový Služobný poriadok nebude mať žiaden negatívny dopad na jeho situáciu,

               —

               nebola dodržaná zásada rovnakého zaobchádzania a zásada zákazu diskriminácie vzhľadom na rozlišovanie podľa miesta bydliska úradníkov v službe a na dôchodku.

               —

               neboli dodržané jeho nadobudnuté práva vzhľadom na zmenu základných podmienok zamestnávania platných ku dňu jeho odchodu do dôchodku,

               —

               bola porušená zásada správneho úradného postupu.


title: Vec F-15/13: Žaloba podaná 11. februára 2013 — ZZ/Komisia

text:
               4.5.2013

               SK

               Úradný vestník Európskej únie

               C 129/31

         Žaloba podaná 11. februára 2013 — ZZ/Komisia
   (Vec F-15/13)
   2013/C 129/58
   Jazyk konania: francúzština

      Účastníci konania

      Žalobca: ZZ (v zastúpení: D. Abreu Caldas, S. Orlandi, J.-N. Louis, advokáti)

      Žalovaná: Európska komisia

      Predmet a opis sporu

   Zrušenie rozhodnutia o ukončení konania o prevode žalobcových práv na dôchodok bez prevodu práv

      Návrhy žalobcu

               —

               zrušiť rozhodnutie zo 17. apríla 2012 o ukončení konaní o prevode žalobcových práv na dôchodok,

               —

               zaviazať Komisiu na náhradu trov konania.


title: Vec T-413/12: Uznesenie Všeobecného súdu z  15. mája 2013 — Post Invest Europe/Komisia [ „Žaloba o neplatnosť — Štátna pomoc — Pomoc poskytnutá belgickými orgánmi v prospech De Post — La Poste (teraz ‚bpost‘ ) — Náhrada nákladov služby vo verejnom záujme — Rozhodnutie, ktorým sa pomoc vyhlasuje za čiastočne nezlučiteľnú so spoločným trhom a nariaďuje sa jej vymáhanie — Nedostatok záujmu na konaní — Neprípustnosť — Návrh na vykonanie nových dôkazov“ ]

text:
               3.8.2013

               SK

               Úradný vestník Európskej únie

               C 225/81

         Uznesenie Všeobecného súdu z 15. mája 2013 — Post Invest Europe/Komisia
   (Vec T-413/12) (1)

   (Žaloba o neplatnosť - Štátna pomoc - Pomoc poskytnutá belgickými orgánmi v prospech De Post - La Poste (teraz ‚bpost‘) - Náhrada nákladov služby vo verejnom záujme - Rozhodnutie, ktorým sa pomoc vyhlasuje za čiastočne nezlučiteľnú so spoločným trhom a nariaďuje sa jej vymáhanie - Nedostatok záujmu na konaní - Neprípustnosť - Návrh na vykonanie nových dôkazov)
   2013/C 225/181
   Jazyk konania: angličtina

      Účastníci konania

      Žalobkyňa: Post Invest Europe Sárl (Luxemburg, Luxembursko) (v zastúpení: B. van de Walle de Ghelcke a T. Franchoo, advokáti)

      Žalovaná: Európska komisia (v zastúpení É. Gippini Fournier a D. Grespan, splnomocnení zástupcovia)

      Predmet veci

   Návrh na zrušenie článkov 2 a 5 až 7 rozhodnutia Komisie 2012/321/EÚ z 25. januára 2012 o opatrení SA.14588 (C-20/09), ktoré Belgicko zaviedlo v prospech spoločnosti De Post — La Poste (teraz „bpost“) (Ú. v. EÚ L 170, s. 1)

      Výrok

               1.

               Žaloba sa zamieta ako neprípustná.

               2.

               Nie je namieste rozhodnúť o návrhu Belgického kráľovstva na vstup vedľajšieho účastníka do konania.

               3.

               Post Invest Europe Sàrl je povinná nahradiť trovy konania.

      (1)  Ú. v. EÚ C 343, 10.11.2012.


title: Vec T-309/10 RENV: Rozsudok Všeobecného súdu z 28. septembra 2016 – Klein/Komisia („Mimozmluvná zodpovednosť — Smernica 93/42/EHS — Harmonizovaný režim zaručujúci bezpečnosť a ochranu zdravia pacientov, používateľov a tretích osôb so zreteľom na používanie zdravotníckych pomôcok — Článok 8 — Oznámenie rozhodnutia o zákaze uvádzania na trh — Nezaujatie stanoviska Komisiou — Článok 18 — Neoprávnené uvedenie značky CE — Ujma — Dostatočne závažné porušenie právnej normy, ktorá priznáva práva jednotlivcom — Príčinná súvislosť“)

text:
               7.11.2016

               SK

               Úradný vestník Európskej únie

               C 410/10

         Rozsudok Všeobecného súdu z 28. septembra 2016 – Klein/Komisia
   (Vec T-309/10 RENV) (1)

   ((„Mimozmluvná zodpovednosť - Smernica 93/42/EHS - Harmonizovaný režim zaručujúci bezpečnosť a ochranu zdravia pacientov, používateľov a tretích osôb so zreteľom na používanie zdravotníckych pomôcok - Článok 8 - Oznámenie rozhodnutia o zákaze uvádzania na trh - Nezaujatie stanoviska Komisiou - Článok 18 - Neoprávnené uvedenie značky CE - Ujma - Dostatočne závažné porušenie právnej normy, ktorá priznáva práva jednotlivcom - Príčinná súvislosť“))
   (2016/C 410/11)
   Jazyk konania: nemčina

      Účastníci konania

      Žalobca: Christoph Klein (Großgmain, Rakúsko) (v zastúpení: pôvodne H.-J. Ahlt a M. Ahlt, neskôr H.-J. Ahlt, advokáti)

      Žalovaná: Európska komisia (v zastúpení: A. Sipos a G. von Rintelen, splnomocnení zástupcovia, za právnej pomoci C. Winkler, advokát)

      Vedľajší účastník, ktorý v konaní podporuje žalovanú: Spolková republika Nemecko (v zastúpení: T. Henze a J. Möller, splnomocnení zástupcovia)

      Predmet veci

   Návrh na základe článku 268 ZFEÚ a smerujúci k získaniu náhrady ujmy, ktorú žalobca údajne utrpel v dôsledku toho, že Komisia porušila povinnosti, ktoré jej vyplývajú z článku 8 smernice Rady 93/42/EHS zo 14. júna 1993 o zdravotníckych pomôckach (Ú. v. ES L 169, 1993, s. 1; Mim. vyd. 13/012, s. 82)

      Výrok rozsudku

               1.

               Žaloba sa zamieta.

               2.

               Christoph Klein, Európska komisia a Spolková republika Nemecko znášajú svoje vlastné trovy konania.

      (1)  Ú. v. EÚ C 347, 26.11.2011.


title: Vec T-433/07: Žaloba podaná 22. novembra 2007 – Ryanair/Komisia

text:
               26.1.2008

               SK

               Úradný vestník Európskej únie

               C 22/49

         Žaloba podaná 22. novembra 2007 – Ryanair/Komisia
   (Vec T-433/07)
   (2008/C 22/93)
   Jazyk konania: angličtina
   Účastníci konania

      Žalobkyňa: Ryanair Ltd (Dublin, Írsko) (v zastúpení: E. Vahida, advokát)

      Žalovaná: Komisia Európskych spoločenstiev
   Návrhy žalobkyne

               —

               v súlade s článkom 232 ES určiť, že Komisia porušila Zmluvu o ES tým, že sa nevyjadrila k sťažnosti, ktorú žalobkyňa podala 22. decembra 2006 a po ktorej následne 2. augusta 2007 zaslala písomnú výzvu týkajúcu sa porušenia,

               —

               zaviazať Komisiu na náhradu trov konania, vrátane trov, ktoré vznikli žalobkyni, a to aj v tom prípade, ak po podaní žaloby Komisia prijme opatrenie, v dôsledku ktorého Súd prvého stupňa už nebude považovať za potrebné rozhodnúť, alebo ak Súd prvého stupňa zamietne žalobu ako neprípustnú,

               —

               prijať ďalšie opatrenia, ktoré Súd prvého stupňa považuje za primerané.

         Žalobné dôvody a hlavné tvrdenia
   Žalobkyňa tvrdí, že Komisia sa dopustila porušenia podľa článku 232 ES tým, že sa po výzve nevyjadrila k sťažnosti, ktorú žalobkyňa podala 22. decembra 2006, týkajúcej sa neoprávnenej štátnej pomoci, ktorú Grécko poskytlo spoločnostiam Olympic Airlines a Olympic Airways Services („OA/OAS“) na základe arbitrážneho rozhodnutia gréckeho najvyššieho súdu, ktorým zaviazal grécky štát na zaplatenie 563 miliónov eur spoločnostiam OA/OAS za poskytnutie údajne nezaplatených služieb a na náhradu nákladov na premiestnenie na nové letisko v Aténach.
   Žalobkyňa uvádza, že rozdiel medzi čiastkou, ktorú grécky štát na základe približného odhadu v rozhodnutí Komisie 2003/372/ES (1) dlhuje spoločnostiam OA/OAS, a výškou náhrady škody priznanou OA/OAS v rozhodnutí z 20. decembra 2006 predstavuje výhodu poskytnutú spoločnosti v zmysle pravidiel štátnej pomoci. Poskytnutie tejto výhody možno podľa žalobcu pričítať gréckemu štátu, keďže arbitrážny súd konal ako štátny orgán.
   Žalobkyňa ďalej uvádza, že Komisia bola povinná uskutočniť dôkladné a nestranné preskúmanie doručenej sťažnosti na to, aby buď prijala rozhodnutie o tom, že dotknuté opatrenie nepredstavuje štátnu pomoc v zmysle článku 87 ods. 1 ES, alebo že toto opatrenie sa považuje za štátnu pomoc v zmysle uvedených ustanovení, ale je zlučiteľné so spoločným trhom podľa článku 87 ods. 2 a 3 ES, alebo začala konanie podľa článku 88 ods. 2 ES.
   Žalobkyňa nakoniec uvádza, že sedem mesiacov, ktoré uplynuli medzi podaním sťažnosti a písomnou výzvou týkajúcou sa porušenia, predstavovalo neprimerane dlhú dobu a Komisia sa svojou nečinnosťou počas tejto doby dopustila porušenia v zmysle článku 232 ES.

      (1)  2003/372/ES: Rozhodnutie Komisie z 11. decembra 2002 o pomoci, ktorú Helénska republika poskytla v prospech Olympic Airways [neoficiálny preklad] [oznámené pod číslom dokumentu K(2002) 4831] (Ú. v. EÚ L 132, s. 1).


title: Vec C-89/11 P: Odvolanie podané 25. februára 2011 : E.ON Energie AG proti rozsudku Všeobecného súdu (ôsma komora) z  15. decembra 2010 vo veci T-141/08, E.ON Energie AG/Komisia

text:
               21.5.2011

               SK

               Úradný vestník Európskej únie

               C 152/11

         Odvolanie podané 25. februára 2011: E.ON Energie AG proti rozsudku Všeobecného súdu (ôsma komora) z 15. decembra 2010 vo veci T-141/08, E.ON Energie AG/Komisia
   (Vec C-89/11 P)
   2011/C 152/20
   Jazyk konania: nemčina

      Účastníci konania

      Odvolateľka: E.ON Energie AG (v zastúpení: A. Röhling, F. Dietrich a R. Pfromm, Rechtsanwälte)

      Ďalší účastník konania: Európska komisia

      Návrhy odvolateľky

               —

               zrušiť napadnutý rozsudok Všeobecného súdu, ako aj rozhodnutie Komisie K(2008) 377 v konečnom znení z 30. januára 2008 vo veci COMP/B-1/39.326 doručené odvolateľke 6. februára 2008,

               —

               subsidiárne, zrušiť napadnutý rozsudok a rozhodnutie uvedené v prvom bode v časti
               a vyhovieť návrhom odvolateľky predloženým v prvostupňovom konaní,

                           a)

                           ukladajúcej odvolateľke pokutu;

                           b)

                           ukladajúcej odvolateľke povinnosť nahradiť trovy konania;

               —

               prípadne ďalej subsidiárne, zrušiť napadnutý rozsudok Všeobecného súdu a vrátiť mu vec na ďalšie konanie,

               —

               zaviazať Komisiu nahradiť trovy konania.

      Odvolacie dôvody a hlavné tvrdenia

   Odvolateľka napáda rozhodnutie Všeobecného súdu, ktoré navrhuje zrušiť spolu s rozhodnutím Komisie K(2008) 377 v konečnom znení z 30. januára 2008 vo veci COMP/B-1/39.326. Rozsudkom bolo potvrdené rozhodnutie Komisie ukladajúce pokutu, v ktorom bolo odvolateľke vytýkané, že porušila pečať, ktorú pripevnili zástupcovia Komisie podľa článku 20 ods. 2 písm. d) nariadenia (ES) 1/2003 [zo 16. decembra 2002 o vykonávaní pravidiel hospodárskej súťaže stanovených v článkoch 81 a 82 Zmluvy], a tým zároveň „prinajmenšom z nedbanlivosti“ porušila článok 23 ods. 1 písm. e) tohto nariadenia. Na odôvodnenie svojho odvolania odvolateľka uvádza šesť odvolacích dôvodov:

               1.

               Odvolateľka namieta najmä právne nesprávne rozdelenie dôkazného bremena Všeobecným súdom a s tým súvisiace porušenie zásady prezumpcie neviny a porušenie rozhodovacej zásady práva Únie in dubio pro reo. Všeobecný súd predovšetkým nesprávne posúdil, že dôkazný prostriedok vo forme (nesporne) pečate umiestnenej na Shelf Life nie je „dostatočne dôveryhodným“ dôkazom na to, aby sa ním preukázala existencia porušenia.

               2.

               V druhom odvolacom dôvode odvolateľka tvrdí, že Všeobecný súd porušil povinnosť odôvodnenia tým, že použil chybnú právnu kvalifikáciu. Všeobecný súd pri obrátení dôkazného bremena nepoužil svoje vlastné kritérium „spochybnenia“ dôkaznej hodnoty pečate prostredníctvom vykonania neskoršej právnej kvalifikácie, kde sa obligatórne berie do úvahy aj existencia bezprostrednej „príčinnej súvislosti“ medzi zostarnutím pečate a negatívnym následkom.

               3.

               V treťom odvolacom dôvode odvolateľka namieta, že Všeobecný súd skreslil dôkazné prostriedky a v tejto súvislosti porušil zákony logiky, všeobecnú zásadu právneho štátu a opäť aj povinnosť odôvodnenia. K tomu odvolateľka predovšetkým uvádza, že Všeobecný súd posudzoval dôkazný prostriedok „protokol o zapečatení“ ako dôkaz dostačujúci na preukázanie „riadneho umiestnenia pečate“, teda mu prisúdil takú výpovednú hodnotu, ktorú z neho nemožno vyvodiť.

               4.

               Vo štvrtom odvolacom dôvode odvolateľka namieta ďalší nedostatok v odôvodnení rozsudku súvisiaci s porušením zákonov logiky. S ohľadom na ďalšie zapečatenia v budove odvolateľky a na funkčnosť pri tom použitých pečatí vyvodzuje Všeobecný súd logicky nevysvetliteľný záver o funkčnosti aj spornej pečate.

               5.

               Navrhovateľka v piatom odvolacom dôvode tvrdí, že Všeobecný súd porušil pravidlá riadneho vykonávania dôkazov, zákony logiky, ako aj zásadu in dubio pro reo. Všeobecný súd predovšetkým vec nesprávne právne posúdil, pretože podanie navrhovateľky týkajúce sa stavu nápisu „VOID“ na rámoch dverí nesprávne považoval za nepodstatné a v rozpore s pravidlami riadneho dokazovania nevykonal v tomto smere dokazovanie.

               6.

               V šiestom odvolacom dôvode odvolateľka napokon namieta, že Všeobecný súd konal protiprávne, pretože pri stanovení sumy pokuty opäť porušil pravidlá riadneho dokazovania a štátoprávnu zásadu proporcionality. Všeobecný súd neprihliadol na poľahčujúcu okolnosť, a síce, že v súčasnosti už neobjasniteľnú situáciu v deň vykonania prehliadky zapríčinila sama Komisia. Navyše, s ohľadom na mieru ohrozenia chráneného záujmu Všeobecný súd pochybil, keď nevykonal dokazovanie o zásadnej otázke otvorenia dverí, ktorá je dôležitá jednak z pohľadu závažnosti konania a jednak pre určenie výšky sumy pokuty.


title: Vec T-538/11: Žaloba podaná 10. októbra 2011 — Belgicko/Komisia

text:
               26.11.2011

               SK

               Úradný vestník Európskej únie

               C 347/42

         Žaloba podaná 10. októbra 2011 — Belgicko/Komisia
   (Vec T-538/11)
   2011/C 347/75
   Jazyk konania: holandčina

      Účastníci konania

      Žalobca: Belgické kráľovstvo (v zastúpení: C. Pochet a J. Halleux, splnomocnení zástupcovia, za právnej pomoci L. Van den Hende, advokát)

      Žalovaná: Európska komisia

      Návrhy

   Žalobca navrhuje, aby Všeobecný súd:

               —

               zrušil rozhodnutie Komisie z 27. júla 2011 týkajúce sa štátnej pomoci, ktorú poskytlo Belgicko na financovanie skríningu prenosných spongiformných encefalopatií (TSE) hovädzieho dobytka [štátna pomoc C 44/08 (ex NN 45/04)],

               —

               zaviazal Komisiu na náhradu trov konania.

      Dôvody a hlavné tvrdenia

   Na podporu svojej žaloby žalobca uvádza jeden žalobný dôvod.

               1.

               Prvý žalobný dôvod založený na porušení článku 107 ods. 1 ZFEÚ

                           —

                           Vykonávacie opatrenia, ktoré prijalo Belgicko, neobsahujú selektívne zvýhodnenie pre poľnohospodárov, bitúnky a podniky, ktoré vyrábajú, spracovávajú a predávajú výrobky pochádzajúce z hovädzieho dobytka, alebo s nimi obchodujú, a sú na základe platných právnych predpisov povinné vykonať testy na ESB.


title: Vec T-729/14: Žaloba podaná 16. októbra 2014 – PAN Europe a Unaapi/Komisia

text:
               12.1.2015

               SK

               Úradný vestník Európskej únie

               C 7/40

         Žaloba podaná 16. októbra 2014 – PAN Europe a Unaapi/Komisia
   (Vec T-729/14)
   (2015/C 007/45)
   Jazyk konania: angličtina

      Účastníci konania

      Žalobkyne: Pesticide Action Network Europe (PAN Europe) (Brusel, Belgicko) a Unione nazionale associazioni apicoltori italiani (Unaapi) (Castel San Pietro Terme, Taliansko) (v zastúpení: B. Kloostra, advokátka)

      Žalovaná: Európska komisia

      Návrhy

   Žalobkyne navrhujú, aby Všeobecný súd:

               —

               zrušiť rozhodnutie komisie z 5. augusta 2014, Ares(2014)2589479, oznámené zástupcom žalobkýň 6. augusta 2014 (napadnuté rozhodnutie) ako odpovede na žiadosť, ktorú žalobkyne podali 10. januára 2013 podľa článku 6 ods. 2 nariadenia (ES) č. 396/2005 (1) („nariadenie č. 396/2005“) týkajúcej sa zníženia maximálnych hladín rezíduí (MHR) aktívnej látky imidakloprid pre med, peľ a materskú kašičku, a

               —

               uložiť Komisii povinnosť nahradiť trovy konania.

      Dôvody a hlavné tvrdenia

   Na podporu svojej žaloby žalobkyne uvádzajú jeden žalobný dôvod založený na tom, že prijatím napadnutého rozhodnutia Komisia konala v rozpore s nariadením č. 396/2005, najmä s jeho článkom 3 a/alebo v spojení s článkom 14 ods. 1 a článkom 14 ods. 2 písm. a), c) a d) tohto nariadenia a tak postupovala nezákonným spôsobom.

               —

               Žalobkyne tvrdia, že nariadenie č. 396/2005 stanovuje, že Komisia má zohľadniť zdravie zvierat pri rozhodovaní o žiadostiach o určenie alebo zmenu MHR podľa článku 7 nariadenia č. 396/2005. Komisia tak nezákonne rozhodla pri nevyhovení žiadosti, ktorú podali žalobkyne, týkajúcej sa zníženia MHR pre imidakloprid.

               —

               Žalobkyne taktiež tvrdia, že podľa definície MHR v článku 3 ods. 2 písm. d) nariadenia č. 396/2005 MHR majú byť určené na základe „najnižš[ieho] možn[ého] vystaven[ia] spotrebiteľov potrebn[ého] pre ochranu zraniteľných spotrebiteľov“ a v súlade so „správnou poľnohospodárskou praxou“ (SPP). Z článku 3 ods. 2, článku 4 ods. 1 druhý pododsek a z článku 14 ods. 2 a) a d) vyplýva, že Komisia mala zohľadniť pri prijatí napadnutého rozhodnutia dostupné vedecké a technické poznatky týkajúce sa účinkov imidaklopridu na včelách domácich a ich kolóniách. Z týchto ustanovení taktiež vyplýva a najmä z článku 14 ods. 2 písm. d) nariadenia č. 396/2005, že Komisia nezákonne opomenula zohľadniť v napadnutom rozhodnutí vykonávacie nariadenie Komisie (EÚ) č. 485/2013 (2) ako rozhodnutia „o úprave používania prípravkov na ochranu rastlín“.

      (1)  Nariadenie Európskeho parlamentu a Rady (ES) č. 396/2005 z 23. februára 2005 o maximálnych hladinách rezíduí pesticídov v alebo na potravinách a krmivách rastlinného a živočíšneho pôvodu a o zmene a doplnení smernice Rady 91/414/EHS, (Ú. v. ES L 70, s. 1).

      (2)  Vykonávacie nariadenie Komisie (EÚ) č. 485/2013 z 24. mája 2013, ktorým sa mení vykonávacie nariadenie (EÚ) č. 540/2011, pokiaľ ide o podmienky schválenia účinných látok klotianidín, tiametoxám a imidakloprid, a ktorým sa zakazuje používanie a predaj semien ošetrených prípravkami na ochranu rastlín s obsahom týchto účinných látok, (Ú. v. EÚ L 139, s. 12).


title: Vec T-52/10 P: Rozsudok Všeobecného súdu zo 16. decembra 2010 — Lebedef/Komisia ( „Odvolanie — Verejná služba — Úradníci — Riadna dovolenka — Dočasné preloženie na polovičný pracovný úväzok na účely odborového zastúpenia — Nepovolená neprítomnosť — Zníženie počtu dní riadnej dovolenky — Článok 60 služobného poriadku“ )

text:
               5.2.2011

               SK

               Úradný vestník Európskej únie

               C 38/15

         Rozsudok Všeobecného súdu zo 16. decembra 2010 — Lebedef/Komisia
   (Vec T-52/10 P) (1)

   (Odvolanie - Verejná služba - Úradníci - Riadna dovolenka - Dočasné preloženie na polovičný pracovný úväzok na účely odborového zastúpenia - Nepovolená neprítomnosť - Zníženie počtu dní riadnej dovolenky - Článok 60 služobného poriadku)
   2011/C 38/28
   Jazyk konania: francúzština

      Účastníci konania

      Odvolateľ: Giorgio Lebedef (Senningerberg, Luxembursko) (v zastúpení: F. Frabetti, advokát)

      Ďalší účastník konania: Európska komisia (v zastúpení: J. Currall a G. Berscheid, splnomocnení zástupcovia, za právnej pomoci B. Wägenbaur, advokát)

      Predmet veci

   Odvolanie podané proti uzneseniu Súdu pre verejnú službu (prvá komora) z 30. novembra 2009, Lebedef/Komisia (F-54/09, zatiaľ neuverejnený v Zbierke), zamerané na zrušenie tohto unesenia

      Výrok rozsudku

               1.

               Odvolanie sa zamieta.

               2.

               G. Lebedef znáša svoje vlastné trovy konania a je povinný nahradiť trovy konania Komisie na tomto stupni.

      (1)  Ú. v. EÚ C 113, 1.5.2010.


title: Vec T-279/07: Uznesenie Všeobecného súdu z  23. marca 2010 — Francúzsko/Komisia

text:
               5.6.2010

               SK

               Úradný vestník Európskej únie

               C 148/50

         Uznesenie Všeobecného súdu z 23. marca 2010 — Francúzsko/Komisia
   (Vec T-279/07) (1)

   2010/C 148/81

      Jazyk konania: francúzština

   Predseda štvrtej komory nariadil výmaz veci.

      (1)  Ú. v. EÚ C 211, 8.9.2007.


title: Vec C-456/06: Rozsudok Súdneho dvora (štvrtá komora) zo 17. apríla 2008 (návrh na začatie prejudiciálneho konania, ktorý podal Bundesgerichtshof – Nemecko) – Peek & Cloppenburg KG/Cassina SpA (Autorské právo — Smernica 2001/29/ES — Článok 4 ods. 1 — Verejné šírenie originálu diela alebo jeho rozmnoženiny predajom alebo iným spôsobom — Používanie rozmnoženín nábytku chráneného autorským právom ako kusov nábytku vystavených v predajni a tiež ako dekorácie vo výklade — Absencia prevodu vlastníctva alebo držby)

text:
               7.6.2008

               SK

               Úradný vestník Európskej únie

               C 142/7

         Rozsudok Súdneho dvora (štvrtá komora) zo 17. apríla 2008 (návrh na začatie prejudiciálneho konania, ktorý podal Bundesgerichtshof – Nemecko) – Peek & Cloppenburg KG/Cassina SpA
   (Vec C-456/06) (1)

   (Autorské právo - Smernica 2001/29/ES - Článok 4 ods. 1 - Verejné šírenie originálu diela alebo jeho rozmnoženiny predajom alebo iným spôsobom - Používanie rozmnoženín nábytku chráneného autorským právom ako kusov nábytku vystavených v predajni a tiež ako dekorácie vo výklade - Absencia prevodu vlastníctva alebo držby)
   (2008/C 142/10)
   Jazyk konania: nemčina
   Vnútroštátny súd, ktorý podal návrh na začatie prejudiciálneho konania
   Bundesgerichtshof
   Účastníci konania pred vnútroštátnym súdom

      Žalobca: Peek & Cloppenburg KG

      Žalovaný: Cassina SpA
   Predmet veci
   Návrh na začatie prejudiciálneho konania – Bundesgerichtshof – Výklad článkov 28 ES a 30 ES, ako aj článku 4 ods. 1 smernice Európskeho parlamentu a Rady 2001/29/ES z 22. mája 2001 o zosúladení niektorých aspektov autorských práv a s nimi súvisiacich práv v informačnej spoločnosti (Ú. v. EÚ L 167, 22.6.2001, s. 10; Mim. vyd. 17/001, s. 230) – Použitie reprodukcií nábytku chráneného autorským právom ako kusov nábytku vystavených v predajni a tiež ako dekorácie vo výklade bez súhlasu držiteľa práva – Otázka kvalifikácie takéhoto používania bez prevodu vlastníckeho práva alebo držby ako „verejného šírenia“
   Výrok rozsudku
   Pojem verejného šírenia originálu diela alebo jeho rozmnoženiny iným spôsobom ako predajom v zmysle článku 4 ods. 1 smernice 2001/29/ES Európskeho parlamentu a Rady z 22. mája 2001 o zosúladení niektorých aspektov autorských práv a s nimi súvisiacich práv v informačnej spoločnosti sa spája výlučne s prevodom vlastníctva tohto predmetu. Preto ani obyčajné poskytnutie možnosti verejnosti používať rozmnoženiny diela chráneného autorským právom, ani verejné vystavenie uvedených rozmnoženín bez skutočného poskytnutia možnosti ich používania, nemôžu predstavovať takúto formu šírenia.

      (1)  Ú. v. EÚ C 326, 30.12.2006.


title: Vec T-281/99: Uznesenie Súdu prvého stupňa zo 16. októbra 2006 – Visser's Oliehandel Horst/Komisia

text:
               16.12.2006

               SK

               Úradný vestník Európskej únie

               C 310/28

         Uznesenie Súdu prvého stupňa zo 16. októbra 2006 – Visser's Oliehandel Horst/Komisia
   (Vec T-281/99) (1)

   (2006/C 310/57)

      Jazyk konania: holandčina

   Predseda druhej rozšírenej komory nariadil výmaz veci.

      (1)  Ú. v. ES C 47, 19.2.2000.


title: Vec C-453/16 PPU: Rozsudok Súdneho dvora (štvrtá komora) z 10. novembra 2016 (návrh na začatie prejudiciálneho konania, ktorý podal Rechtbank Amsterdam – Holandsko) – Výkon európskeho zatykača vydaného proti pánovi Halilovi Ibrahimovi Özçelikovi (Návrh na začatie prejudiciálneho konania — Naliehavé prejudiciálne konanie — Policajná a súdna spolupráca v trestných veciach — Európsky zatykač — Rámcové rozhodnutie 2002/584/SVV — Článok 8 ods. 1 písm. c) — Pojem „zatykač“ — Autonómny pojem práva Únie — Vnútroštátny zatykač vydaný policajným orgánom a potvrdený prokurátorom na účely trestného stíhania)

text:
               16.1.2017

               SK

               Úradný vestník Európskej únie

               C 14/17

         Rozsudok Súdneho dvora (štvrtá komora) z 10. novembra 2016 (návrh na začatie prejudiciálneho konania, ktorý podal Rechtbank Amsterdam – Holandsko) – Výkon európskeho zatykača vydaného proti pánovi Halilovi Ibrahimovi Özçelikovi
   (Vec C-453/16 PPU) (1)

   ((Návrh na začatie prejudiciálneho konania - Naliehavé prejudiciálne konanie - Policajná a súdna spolupráca v trestných veciach - Európsky zatykač - Rámcové rozhodnutie 2002/584/SVV - Článok 8 ods. 1 písm. c) - Pojem „zatykač“ - Autonómny pojem práva Únie - Vnútroštátny zatykač vydaný policajným orgánom a potvrdený prokurátorom na účely trestného stíhania))
   (2017/C 014/21)
   Jazyk konania: holandčina

      Vnútroštátny súd, ktorý podal návrh na začatie prejudiciálneho konania

   Rechtbank Amsterdam

      Účastník konania pred vnútroštátnym súdom

   Halil Ibrahim Özçelik

      Výrok rozsudku

   Článok 8 ods. 1 písm. c) rámcového rozhodnutia Rady 2002/584/SVV z 13. júna 2002 o európskom zatykači a postupoch odovzdávania osôb medzi členskými štátmi, zmeneného a doplneného rámcovým rozhodnutím Rady 2009/299/SVV z 26. februára 2009, sa má vykladať v tom zmysle, že „súdnym rozhodnutím“ v zmysle tohto ustanovenia je také potvrdenie prokurátora dotknuté vo veci samej, ktoré sa vzťahuje na vnútroštátny zatykač, ktorý predtým vydal policajný orgán na účely trestného stíhania.

      (1)  Ú. v. EÚ C 383, 17.10.2016.


title: Vec T-475/12: Žaloba podaná 29. októbra 2012 — LaserSoft Imaging/ÚHVT (WorkflowPilot)

text:
               12.1.2013

               SK

               Úradný vestník Európskej únie

               C 9/41

         Žaloba podaná 29. októbra 2012 — LaserSoft Imaging/ÚHVT (WorkflowPilot)
   (Vec T-475/12)
   2013/C 9/73
   Jazyk konania: nemčina

      Účastníci konania

      Žalobkyňa: LaserSoft Imaging AG (Kiel, Nemecko) (v zastúpení: J. Hunnekuhl, Rechtsanwalt)

      Žalovaný: Úrad pre harmonizáciu vnútorného trhu (ochranné známky a vzory)

      Návrhy

   Žalobkyňa navrhuje, aby Všeobecný súd:

               —

               zrušil rozhodnutia Úradu pre harmonizáciu vnútorného trhu (ochranné známky a vzory) z 10. januára 2012 a zo 6. augusta 2012 (vec R 480/2012-4) v rozsahu, v akom bola zamietnutá prihláška ochrannej známky žalobkyne z 29. augusta 2012 a aby žalovanému uložil povinnosť zapísať slovnú ochrannú známku „WorkflowPilot“ do registra ochranných známok Úradu pre harmonizáciu vnútorného trhu.

      Dôvody a hlavné tvrdenia

      Prihlasovaná ochranná známka Spoločenstva: slovná ochranná známka „WorkflowPilot“ pre tovary a služby zaradené do tried 9, 41 a 42 — prihláška ochrannej známky Spoločenstva č. 10 223 774.

      Rozhodnutie prieskumového pracovníka: čiastočné zamietnutie prihlášky.

      Rozhodnutie odvolacieho senátu: zamietnutie odvolania.

      Dôvody žaloby: porušenie článku 7 ods. 1 písm. b) a c), ako aj článku 7 ods. 2 nariadenia č. 207/2009.